text:
kumpulan doa dan mantra untuk pemangku
Caru manca rupa. (dagingnya bisa diganti)
(Asubang bungkem, bebek bulu sikep, sami ngajak suci, sami ngeed, asu kelod kauh genahnia, ingulah ketengan (66), dadi akarang, kambing kaja kauh genahnia, ingolah ketengan (11), dadai akarang, muang siap putih siungan, kauh genahnia, ingolah ketengan (7) dadi akarang. Sate siap selem kaja genahnia, ingolah ketengan (4) dadi akarang.
Iki peretiyaksa kena/pedasang mekayun.
(Agar diperhatikan dengan baik dan dikaji secara mendalam untuk kepentingan dengan tujuan kebaikan).
Yan caru panca sanak tan milu kambing, angsa pada wenang,
Pemadem bawi butuan, paksi kokokan wenang,
Pemadem kidang bebek putih jambul wenang,
Pemadem kebo, bebek selem (wenang),
Pemadem kambing, sata kanguru, siyung wenang,
Pemadem angsa sata buik bulu gadang wenang
Yan tan wenang mademan banteng,
wenang kukur anggen pateh ring banteng
Yan tan wenang mademang ciciri (kuluk),
Wenang bebek belang kalung angge, pateh ring asu.
Yan tan mademang kambing,
wenang siap kelawu gerungsang angge, pateh ring kambing
(Gambar, 1986:26-28).
Salwiring Pamanes Karang.
Kapanjingan gelap, muang puun, wenang ngadegang pelinggih-pelinggih padma, andap, palinggih Ida Sang Hyang Kala Maya, anadi kala deset, muah yan ana kayu rempak, pungkat muang punggel, tunggal panese, tan pegat amilara, muah yan ana Nyuh mecarang, jaka mecarang, biyu mecarang, muah wetunia kembar, tunggal panese, kadi ageni baya ngaran.
Yan ana pakubuan, sebarang kuburan, keni ketampig antuk aturupungkat punggel karipu baya ngaran.
Yanana sanggah pungkat muang paon, malih jineng pungkat tanpa kerana, muah katiban amuk kepanca baya, ngaran panes karang ika, yan tan magawe pungkate, panes karang ika. Ngaran kewala pinika cacad, tan wenang malih angge, wenang gentosin lakarnya, samian, muah yan ana wong mentik ring bataran salu, wong baya ngaran, panes yan ana samangkana, apan sampunang lakung ring petang dasa dina mangde puput mecaru, dados caru ika alitan, yan langkung ring petang dase dina, ikang ageng nagih caru.
Yan ana karang tumbak, rurung, katumbak jalan, katumbak labak, katumbak jelinjingan, katumbak pangkung, panes karang ika; Sang Hyang Kala Durga agawe lara, wenang ngadekaken padma alit palinggih Ida Sang Hyang Durga Maya.
Muah yan ana karang namping pempatan, muah marga tiga, namping pura, namping bale banjar, patuh panese.
Muah yaning tabuan kulit, muah nyawan ring umah, ring salu (bale) ring pakubuan, patuh panese.
Yan ring lumbung sanggah kemulan ayu ika.
Muah yan ana ingon-ingon patik wenang-wenang (ubuan-ubuan) salah rupa, wetune, panes ika: wenang rarung kesegara, tugel gulune, kewandania tambek antuk duin blatung, talining budur, buangan ring paro nidi (ring segara ) raris gelarana panca tawur.
Muah yan ana asu (kuluk) muah bangkung amanak tunggal, maung menadi nur, panes karang ika.
Muang ya ana taru salah pati, muang manusa salah pati ring pekarangan, patuh panese karang ika, apan manusane menyama ring taru muah mamuatan idihang nasi, muang baktini, yadin anggen banten, sami taru ika ajak urip katekaning pati
Muang yan ngingsirang padengenan, muang lumbung pebrahman, tekening kandang, sembarang linggih widhi, ika teka wenang gingsirang, ika ngadekaken gering tan paingan.
Malih caru karang kageringan, karang angker, umah sane ngenahan tan maren miyegan wenang acinin karang ika.
Semuanya itu harus di buatkan tawur.
Luwir carune (tawurnya).
Ayam putih meolah, dadi limang tanding, sane atanding mesate lembat asem, pada petang katih suwang, wakulange winangun urip, tumpengnia pada medanan mecaru bilang bucuning karang, yan tan caruning ngimuh ikang kala buta kabeh, muang temahan dasania sanguduwe umah, tan mangga ya sania, wanguduwe umah, rahina wengi ketadah antuk kalan betari Durga. Yan sampun tawurin enak sang kala bute kabeh matemahan ayu sang ngadruwe umah.
Iki Mantra:
Ih kita buta jigra (jigra maya) marupa amanca warna,
kita ratuning bute kala dengen,
meanak i pemali pulung raksa,
I nyundar andir, eka dasa ruang ira,
kita agawa\e apanjingan yang lalah,
kesandering gelap, aktiban amuk,
kalebok amuk, kasiratang rah,
mati megantung, saluwiring cuntaka kala baya,
kapurna denira sang bute jira mangsa,
Ong kesma sampurnaya namah,
Sa. Ba. Ta. A. I. Na. Ma. Si. Wa. Ya
Ong Ang Ong Mang.
Puja Pemali
Pakulun kaki pemali,
Ni pemali ingsun angundurang pemali agung,
Mapesengan I Gular Bumi.
Paramantrining pemali, mangaran I Guyangati.
Perbekel ipemali ngaran : I Tunjakati
Sedaan ipemali ngaran : I Sanriati.
Penyarikan ipemal ngaran : I Tumbak api.
Kasinoman ipemali ngaran : I Tuwek wesi.
Bujangganing ipemali ngaran: I Muyang-Maying.
Juru candek ipemali ngaran : I pular-Palir
Dewaning pemalai ngaran : Sang ratu Mejaya.
Panjak pemali ngaran:
Pemali bantang.
Pemali tunggak.
Pemali tunggek.
Pemali paek.
Pemali jengat.
Pemali brahma.
Pemali wisnu.
Pemali pulung.
Pemali suket.
Pemali jalinjing.
Pemali tukad.
Pemali sawah.
Pemali seme.
Pemali desti
Pemali teluh.
Pemali moro.
Pemali amgin.
Satus kutus ananing pemali,
teke kita kabeh pada patuh lingkup,
asanak ring punanu,
sangadruwe caru punika ana ganjaran nira
katur ring kaki pemali, nini pemali paingkup agung,
asung anugraha, amukta ya sari lawan sama kira kabeh,
wehana wado cara samodaya,
sampun sira malih anggeringin,
jadma manusa punanu wehana urip waras,
dirgayusa tekaning anak putu nira kabeh,
amukti ta sari ring kahyangan sira suang-suang.
Ong sarwa pemala-pemali byoswaha.
Apan aku umawak sang Hyang Brahma Jati.
Pengasih Buta Muang Dewa.
Ingsun angadepana sang Hyang Tunggal,
Rumasuk ring sariraning ingsun,
trinadi sama baktya, dewa mantaramasya,
buta wigraha masya, mausya sidya masya,
apan aku Sang Hyang Tunggal,
amatuha tri nadi, sing teke patuh ikup
ingkup ingkup ingkup. (Gambar, 1986:38).
Dwijendra Astawa.
Ong brahmanem brahma murtinem,
Brahmo siwa murti wiryem,
Siwa sada siwa sirwatem,
Siwa loka pratistanem,
Brahma peraja dipem lokem,
Dwijendra baskara meretem,
Tatwad nyanem siwem,
Yoga sidyem murtinem.
Baskarem siwangga layem,
Dewa mantarem sidhi wakyem
dewa sandi sang yogatem,
Brahma Wisnu Mahe Suarem.
Siwa puja yoga meretem,
Sarwa jagat pratistanem,
Sarwa wigene winasanem,
Sarwa roga wisnu cartem,
Dwijendra purwa siwem,
Brahmanem purwanem siwem,
Bramana purwa tististanem,
Sarwa dewa masarirem,
Surya merta pawiranem
Yogi-yogi sarwa dewa, Brahma wangsabca,
Brahma putra pratistanem,
Sarwawa dewamca, Ong Guru dewem,
Sadasiwa maha wirye,
Sarwa dewa pratistanem.
Ong ganda pujiem Iswara nityem,
Nada grutyem dewa mantrem,
astawem dewa paragiyem,
Ongkara mantra pujitem oma winayem maha wiryem,
ya sarwa wigena wina sanem.
Om Sriam bawantu swaha.
Ong Brahmanem brahma murtiem,
brahma siwa murti wiryem,
siwa sada siwa meretem,
siwa loka pratistanem. (Gambar, 1986:47-8).
Surya Sewana (Bila sakit tidak ada obatnya).
(Bila sakit tidak bisa disembuhkan dengan obat: Tidak boleh makan garam, dan segala macam daging binatang dan burung. Basuhlah diri anda dengan jeruk, dan setelah itu mandi seperti biasa, matirtha. Setelah itu lanjutkan Masurya Sewana, pusatkan pikiran kepada dewa Surya dan Sang Hyang Candra.)
Jayem suarem maha merethem,
puspadem sarwa nisithem,
papa klese maha datem,
mala petaka wisudha.
Ong bajra patni niti dewem,
Ong gangga dewa nugrahakem,
Surya candra nugrahakem.
Pusatkan pikiran pada Sang Hyang Candra.
Ong Ang Sang Hyang Candra ring netra kiwa,
Sabda iki Sang Hyang Cumerini,
Rupa kadi purnama katon.
Ong amertha dewi maha niti,
Astawem maha seranem,
Ratna pratista susuarsa,
Predanta puspa seranem,
Sri danta beraraba matanem,
Jaya-jaya nama mertha,
Puspa seri suara,
Merik siksa sarwa predana,
Ong Yang Srise Yang
Prastawa.


c: text/html

text:
Jumat, 04 Maret 2011
PIDARTA BASA BALI: PIDABDAB NYANGGRA "BALI CLEAN AND GREEN"
PIDABDAB NYANGGRA
"BALI CLEAN AND GREEN"
Inggih, titiang ngaturang suksma banget ring pangénter parikrama acarané puniki, santukan sampun prasida mapaica galah ring sikian titiangé, jagi matur-atur akidik ngeninin sapaindik pidabdab iraga krama Baliné nyanggra pikéling Sang Niti Praja utawi pemerintah pinaka Guru Wisésa, Sang Ngamong Rat jagat Baliné, pacang ngamargiang prongram: Bali Clean and Green sané sampun ngawit warsa kalih tali dasa (2010) puniki.
Sadéréng titiang ngawit matur, lugrayang riin titiang ngaturang pangastuti ri jeng Ida Sang Hyang Widhi Wasa saha sembah panganjali,
Om Swastyastu !
Mogi-mogi sangkaning sih pasuécan lan asung kerta wara nugrahan Ida, prasida titiang ngiring ida dané ngemangguhang kerahayuan.
Kaping ajeng atur titiang ring ratu para Niti Praja sané mapikarsain acarané puniki, taler para panuréksa, sané mustikayang titiang.
Guru Pengajian, sané dahat sungkemin titiang, para pamilet sané tan sidha titiang nyacah silih tunggil sané wangiang titiang, nénten luput taler para sisia sané sida ngrauhin, sané banget tresna sihin titiang.
Ring galahé becik puniki, titiang pinaka duta saking SMPN 2 Kuta Selatan, pacang ngaturang pidarta sané mamurda "Pidabdab Nyanggra Bali Clean and Green".
Ida dané para atiti sané wangiang titiang.
Sadurungé titiang matur indik daging parikraman titiangé puniki, titiang nunas pangampura pisan, duaning kadi prasangga purun titiang matur, mabah saparindik pemargi Sang Niti Praja ngamargiang program Bali clean and Green puniki. Umpamiang titiang atur pawungu titiangé puniki waluya sakadi nangiang sang sané sampun matangi. Ri antukan katambetan titiangé tur kantun wimuda twi, janten sampun atur titiangé puniki tuna pisan, menawi nénten manut ring pakayunan ida dané ipun.
Inggih pidaging titiang nawegang ring ida dané sareng sami.
Mawosang saparindik kawéntenan jagat Bali, tan ja telas-telas jagi kabligbagang ngarahina. Ngawit nyarca kaluihan ipun ngantos sekatah pikobet sané kekantenin.
Sira tan uning ring Bali? Sira sané tan meled malancaran ring Bali?
Sakadi sampun kauningin, kepariwisataan ring Bali sampun mawit saking riin daweg pemerintahan Welanda. Duk warsa siu sangangatus sasur (1935) ring Dénpasar kawangun Bali hotél, sané kantun rajeg kantos mangkin. Punika cihna tetamian kepariwisataan ring Bali. Taler kautaman kebudayaan Baliné sané rumaket ring agama Hindu, tur katampa antuk kaasrian gumi Bali, mawinan Bali puniki dados tatujon wisata sané sampun kaloktah ring dura negara. Akeh jejuluk sané kapicayang sakadi : "Pulau Seribu Pura", "Pulau Dewata", "Pulau Surga" muah sané siosan.
Sairing pamargi kepariwisataan ring Bali, pastika akéh pikenoh lan puaran ipun, wénten sané becik taler wénten sané kaon. Puara sané becik inggih punika ngruak genah makarya sané prasida ngirangin pangangguran, ngwéntenang genah makarya, mautsaha nincapang kawikanan, nincapang pikolih marupa artha, ngwerdiang tur madabdaban sahana seni lan budaya Bali. Puaran sané kaon, akéh para jana banjar utaminipun para daha truna maparisolah sané tan manut ring budaya utawi jati ragan wangsa, pangargan barang dados mael, lan sané pinih ngangenin ati makéh pisan tanah carik lan paabianan magentos dados sarana wisata.
Tan ja carik lan paabianan kémanten, ngantos abing, gunung lan alas kasuksuk, katlusuk, kakeruk dados genah wisata. Lian punika, sairing ngalimbaknyané para janané, pastika sampun ngarincikang genah paumahan sané makéh. Ngancan cupek, ngancan kumel, ngancan panes, rasayang titiang genahé ring Bali. Napi malih ring perkotaan, sekadi Denpasar muah Badung. Lahan Hijau maruat dados paumahan, polusi udara nénten sida katambakin malih. Para janané masuksuk, maseluk, saling sikut, saling sunduk marebut genah sané tepuk.
Yan sampun sakadi asapunika pikobetnyané, napiké iraga pacang bengong nyaksiang kémanten?
Manut Réktor Universitas Udayana, Prof. Dr. dr. I Made Bakta, Sp.PD.(KHOM) sakadi sané kaketus saking koran Bali Post pinanggal telu likur (23) Pebruari kalih tali solas (2011), palemahan Bali sekadi wewidangan pesisi, danu, lan alas sané mangkin kahanannyané "memprihatikan". Gelisnyané panglimbak ekonomi sané nénten karencana pinaka wit uugnyané wewidangan iragané, tur ngawetuang sakatah pikobet ngeninin kalestarian jagat Baliné.
Menawita napi sané kabaosang olih Bapak Made Bakta punika madaging pisan, kirangnyané ulatian saking para janané mahawinan palemahan iraga ring Bali ngancan uug. Pamargi Tri Hita Karana, sané mapiteges tetiga pidabdab sane prasida ngametuang karahayuan jagat, inggih punika: Parahyangan, Pawongan, lan Palemahan. Utaminnyané sané mapaiketan ring pamargi Bali clean and Green puniki, inggih punika Palemahan, sané mapiteges janten wénten karang suwung, karang palemahan sané katandurin antuk wit-wit taru sané mapikenoh sajeroning kahuripan. Mangda nénten sami kagentosin antuk wewangunan beton, hotél, spa, ruko, saha pirantin ipun. Wewangunan kasidan magda kaanutang ring sejeroning pidabdab lan pangrencana sané sampun kasungkemin olih para jana Baliné, sajeroning peraturan daérah lan awig-awig désa adat. Pamarginé puniki nénten ja kanggén dasar malih ring ngalimbakang kahuripan. Sami mapaitungan magarangin ajengan asopan, ngantos lali ring swadarma ngalestariang jagat sané ngicénin mertha.
Nénten ja doh titiang ngarerehang wimba, sakadi ungkuran puniki, kirangnyané wewidangan sané ngisep toyan sabeh sawiréh eksploitasi hutan sané ngranayang nincapnyané toya ring danu Buyan. Taru-taru ageng makéh sané katebang, taler ngancan dakén danuné punika, santukan dasar danu makéh madaging mis (sampah) lan nyanyad sané kabakta olih toyan sabehé. Lian ring punika, wewangunan ring genahé inucap makéh timpas ring tata ruang Bali. Sakadi kawentenan vila, budi daya sané nénten nganggén terasering, lan pakaryan pertanian sané ngalanus ring pasisi danu. Napi malih wénten wicara sakadi ngaryanin piranti pariwisata ring duur danuné lan ring pasisi danu, sinah pacang ngawetuang uugnyané wewidangan irika. Sampunang sangkaning pariwisata sané ngawetuang jinah ngawé iraga lali ring palemahan.
Inggih pidaging titiang nawegang ring ida dané sareng sami.
Pidabdab Sang Niti Praja ngamargiang program Bali Clean and Green, provinsi sané bersih lan hijau puniki, gumanti patut junjung sareng sami. Mawit saking mangkin nincapang kalestariang jagat Bali iragané, saking patindak sané alit, sakadi nénten ngawag ngentungang mis (sampah) ring margi utawi ring telabah lan tukad, mangda nénten ngawetuang blabar rikala sabeh, mangda sida Bali iragané bersih. Taler majumu nandur tetaneman ring wewidangan pakarangan muah ring désa. Pamargi sané iwang sakadi penebangan hutan patut icalang. Ngiring sareng-sareng ngawéntenang reboisasi ring genah-genah sané gundul, turmaning yéning ngalaksanayang reboisasi utawi penghijauan, malarapan nandur tetaneman, mangdané kaplihara, kapreténin. Sampunang éling nandur kémanten. Sumangdané nénten nirguna utsahan iragané nandur. Yan sampun iraga sareng sami ngarencana, nénten ja sukil, sami pacang prasida mamargi dangan. Nénten dados iraga wantah ngandelang pamargi ring Sang Niti Praja utawi matunda sareng jadma tiosan kémawon.
Ring Sang Niti Praja, mangda kukuh ngamargiang PERDA (peraturan daerah) sané mapaiketan ring tata ruang Bali. Sampunang ulap ring jinah, mangda nénten sangkaning ngaptiang jinah pariwisata dados rusak palemahan iraga ring Bali. Punika taler para janané sami, mangda sareng-sareng celing nyagra pamargi Sang Niti Praja ngalaksanayang PERDA puniki, mangda nenten singsal ring raos lan laksana.
Inggih ida dané sareng sami.
Nyarca indik pidabdab nyanggra program Bali Clean and Green puniki rumasa dahat akéh pisan. Sakéwaten titiang nguningayang i wawu wantah akidik, yan pupulang titiang inggih punika:
1. Palemahan Bali sekadi wewidangan pesisi, danu, lan alas sané mangkin kahanannyané "memprihatikan".
2. Pidabdab Sang Niti Praja ngamargiang program Bali Clean and Green, provinsi sané bersih lan hijau puniki, gumanti patut junjung sareng sami.
3. Wewangunan kasidan magda kaanutang ring sejeroning pidabdab lan pangrencana sané sampun kasungkemin olih para jana Baliné, sajeroning peraturan daérah lan awig-awig désa adat.
Pawungu punika pinaka jalaran anggén pinget gumanti ngulati pamargi sané becik, taler anggén pidabdab nincapang keasrian jagat Baliné kapungkur wekas sayan becik. Mogi-mogi rasa bakti, sutindih paramabéla ring wangsa, désa lan negara sayan-sayan nincap.
Sang Niti Praja, Para Panuréksa, guru-guru, miwah sisia sareng sami sané tresna sihin titing, asapunika atur titiang ngindikang minakadi Ngrajegang kasusilan, maka kirang langkung lan manawi wénten tan manut ring arsa, sekadi unjuk lungsur, anggah ungguhing basa, titiang nunas geng rena sinampura. Pinaka panguntat atur titiang antuk parama shanti,
Om Santih, Santih, Santih, Om!
Diposkan oleh bli jul di 11.56
Label: PIDATO
Langganan: Poskan Komentar (Atom)

robotstxt: allowed

filter: keep


text:
1Sasampune maletan limang rahina, Sang Pandita Agung Ananias raris lunga ka kota Kaisarea kairing antuk makudang-kudang panglingsir anak Yahudine miwah pangacara adiri, sane mawasta Tertulus. Dane sareng sami nangkil ring ajeng sang gubernur tur ngaturang dedalihan danene marep ring Dane Paulus. 2Tertulus raris kapangandikayang tangkil, tur ngawitin ngaturang panalihipune marep ring Dane Paulus, kadi asapuniki: "Inggih Ratu Gubernur Peliks, malantaran kawicaksanaan palungguh iratu ngamong jagat, bangsan titiange tan maren muponin kerta raharja. Samaliha akeh malih paindikan-paindikan sane ngawinang kabecikan bangsan titiange sane sampun kalaksanayang rauh mangkin. 3Saluiring paindikane punika ring dija jua tansah tampi titiang antuk manah sane kalangkung suksma pamantuka ring ajeng palungguh iratu. 4Mangda titiang sampunang banget makewuhin palungguh iratu, titiang nunas ica mangda palungguh iratu ledang ugi miarsayang atur titiange sane amatra puniki. 5Inggih punika, jadmane puniki kapanggih antuk titiang tansah dados pangrubeda sane makewehin pisan. Ipun ngawinang iur ring pantaran jadma Yahudine, ring sakuub jagate sami, tur ipun dados golongan Nasrani. 6Ipun taler ngindayang ngletehin Perhyangan Agunge, punika awinan titiang raris ngejuk ipun. [Titiang mamanah nepasin ipun satinut ring Pidabdab Torat titiange. 7Nanging Sang Komandan Lisias raris rauh tur mamaksa ngambil jadmane puniki. 8Sasampune punika dane raris mrentahang, sapasiraja sane jaga nalih jadmane puniki, ipun mangda nangkil ring ajeng palungguh iratu.] Sane mangkin yen palungguh iratu ledang netes jadmane puniki, palungguh iratu jaga uning ring saluiring paindikan sane dalihang titiang marep ring ipun." 9Anak Yahudine sami pada ngawiaktiang dedalihane punika, tur nguningayang mungguing wiakti kadi asapunika. 10Sang gubernur raris mapaica wangsit mangda Dane Paulus mabaos. Irika Dane Paulus raris matur, sapuniki: "Titiang uning mungguing palungguh iratu sampun sue pisan madeg dados hakim pabuat bangsane puniki. Punika awinan titiang rumasa bagia pisan santukan prasida ngwekasang dewek titiange ring ajeng palungguh iratu. 11Yening palungguh iratu mitetesin, palungguh iratu pacang prasida wikan, mungguing nenten lintang saking roras rahina sane sampun langkung, titiang munggah ka kota Yerusalem nyadia mabakti. 12Sakancan anak Yahudine puniki durung naenin manggihin titiang masogsag ngajak sira-sira, napi malih ngawinang rakyate iur, yadian ring Perhyangan Agung, yadian ring perhyangan-perhyangane tiosan miwah ring genah-genah sane lianan, ring kotane punika. 13Ipun sareng sami tan mrasidayang ngaturang bukti ring palungguh iratu, ngeniang dewek titiange. 14Titiang mariangken ring ajeng palungguh iratu, mungguing titiang astiti bakti ring Widin leluur titiange, majalaran ninutin Margi sane baosang ipun iwang. Nanging titiang taler pracaya ring saluiring paindikan sane sinurat ring Cakepan Torat Nabi Musane miwah ring Cakepan Paranabine. 15Titiang taler maderbe pangajap-ajap sane pateh ring ipun pamantuka ring Ida Sang Hyang Widi Wasa, inggih punika, mungguing sakancan manusane sane becik miwah sane kaon, jaga kauripang saking pantaran anake padem. 16Punika awinan titiang tansah ngusahayang dewek titiange mangda titiang prasida molih manah sane ening nirmala ring ayun Ida Sang Hyang Widi Wasa miwah ring arepan manusane. 17Sasampune titiang matilar saking kota Yerusalem makudang-kudang taun suenipun, titiang raris malih mawali mrika tur makta jinah sumbangan pabuat bangsan titiange miwah jaga maturan ring Perhyangan Agung. 18Risedek titiang ngaturang aturan, tur sasampune titiang muputang upakara pabresihan titiange, irika titiang panggihin ipun ring Perhyangan Agung. Maliha duk punika titiang irika wantah sareng akidik tur tan wenten iur. 19Nanging irika wenten makudang-kudang anak Yahudi saking wewengkon Asia. Patutipun anake punika sane rauh nangkil ring ajeng palungguh iratu, tur ngaturang dedalihanipune, yening ipun maderbe dedalihan marep ring titiang. 20Sane mangkin indayang nikayang jadmane sane pada nangkil puniki, mangda ipun nguningayang indik kiwangan sane keniang ipun ring dewek titiange, ritatkala titiang katangkilang ring ajeng Majelis Agamane. 21Sajawining wenten paindikan asiki, inggih punika paindikan sane ucapang titiang rikala titiang wenten ring pantaranipune sami, sane kadi asapuniki: 'Ring rahinane puniki ragane nepasin tiang, malantaran tiang pracaya mungguing jadmane padem pacang kauripang malih.' " 22Irika Gubernur Peliks, sane sampun wikan ring Margine punika, raris muputang parumane. Dane raris ngandika ring anake akeh sapuniki: "Kayang Komandan Lisiase teka, ditu tiang lakar mutusang prakaran ragane." 23Dane mrentahang prawirane sane nyaga Dane Paulus mangda tetep nyaga dane, nanging mangda Dane Paulus kicen kabebasan, tur mangda parasawitran danene taler kicen sela buat ngayahin dane. 24Maletan makudang-kudang rahina, Gubernur Peliks raris rauh kasarengin antuk Drusila rabin danene. Rabin danene punika anak Yahudi. Dane ngandikayang mangda Dane Paulus katangkilang ring ajeng danene. Irika dane mirengang Dane Paulus nartayang indik kapracayan ring Ida Sang Kristus Yesus. 25Nanging wau Dane Paulus maosang indik kapatutan, indik ngeret indria, indik Rahina Pangadilane sane pacang rauh, Gubernur Peliks raris rumasa resres ring kayun, tumuli dane ngandika sapuniki: "Jani ragane dadi suba magedi malu. Yen tiang ngelah sela, ragane lakar buin kaukin tiang." 26Duk punika sujatinne Gubernur Peliks ngajap-ajap mangda Dane Paulus ngaturang jinah ring dane. Punika awinane dane sering ngandikain Dane Paulus tur mabebaosan ring dane. 27Nanging sasampune kalih taun, Gubernur Peliks raris kagentosin antuk Gubernur Perkius Pestus. Gubernur Peliks mapakayunan ngalap manah anak Yahudine, punika awinane Dane Paulus kabanggayang ring pangkeng.
Copyright
Learn More


text:
Carcan Mirah, Kecubung dan Batu Permata
Disi akan dikupas mengenai kasiat dari berbagai permata lengkap dengan ciri-ciri dari permata tersebut. Informasi ini bukanlah sembarangan informasi, ini didapat dari mengutip Lontar Bali (Buku Kuno yang ditemukan di pulau Bali) dimana lontar tersebut berjudul Carcan Mirah Miwah Batu. Sayangnya lontar ini belum sempat diterjemahkan kedalam bahasa Indonesia, disamping waktu juga dalam pencarian padan kata yang sangat susah. Semoga kutipan Lontar (Buku Kuno dari Bali) ini bisa bermanfaat bagi anda.
Om Awighnam Astu Mano Siddham Swastiastu Tat Astu,
Om Narayana, Om Saraswati Jaya.
Om A No Bhadrah Kratawo Yantu Wiswatah.
Mirah Dewa
- Ratna Sewala,
Mirah putih mateja biru. Kewengangan mejaya – jaya.
- Mirah Surya Candra,
Mirah masurya kembar, sarin tanah genah Sang Nakula matapa, utama anggenn malelungan muang anggen ngastawa Ida bhatara Tiga Sakti.
- Pada agung, Mirah bang masawang ireng, mahurat putih kadi padma, maka telu selem. Utama dahat, anggen gagelaran dipakurenan, panglipuran, sihing widhi.
- Manik Maya,
Mairah marupa kuning, utama palinggyan hyang siwa tiga, pengasih dewa manusa, arang mirah iki.
- Tri Nadi Susema,
Mirah kuning mateja kadi mega ngarangkaratwi, penganggen sang ngawarat.
- Manggala Ratna Ulan,
Mirah putih kuning mateja kadi tunjung kuning, nyatur manyeleg gading. Panganggen Mangku Khayangan Tiga.
- Kakabang sarat kepla,
Mirah mateja bang maklyab putih masawang tangi, makukus putih, wenang gelarang mebakti ring pura – pura.
- Tataka SIB samudra sara,
Mirah kuning mateja putih makuku kadi kombak, utama ika, wenang anggen mebakti kesegara, yadyan ring pura dalem muang ring surya.
- Ratna Kamuda,
Barak abawa tangi, anggen mabakti
- Kakajang Sarat Pepage,
Mirah mabawa tangi, abang nguda makliab putih makukus putih, wenang gelarang mabakti kepura.
- Mirah bolong yadiyan rengat,
maka busanan hyang batara siwa. Maga anting-antingnia wantah sarining gunung ika. Dahating mahotama, guna ngerangkep.
Mirah Cempaka
- Cempaka, Mirah kuning maswat/mateja bang. Wenang penganggen sang putus, wiadin pemangku widhi.
- Merta sajiwani, Mirah cempaka pelung maserat putih muang bang, matunjung kuning majajar, nguda sendana ngaran, druwen Hyang Nila Kanta, wenang anggen pamunah wang kena upedrawa wuang kena coor.
- Rambut Sedana,
Mirah cempaka wilis, gadang terus, mateja mas rainadi rambut, utama dahat, wenang anggen pengasih muang pengastawa Ida Ayu Swa Bawa ring khayangan melanting, sane kaloktah ring para dagang.
Saluwiring Mirah Saliwah,
- lengi widya utamaning utama. Penganggen sang pandita. Maka serana mereteka sawa, wasuhnia maka pangentas, agung alit utama kahutamaning mirah saliwah. Yan duke urip, memati – mati, anyetik, angracun, anesti, aneluh, anerangjanna wiadin ngerabinin wong arabi pari purna denia.
- Mirah warna telu: bang, putih lan ireng, penganggen Sang Pandita ngaryaning Tirta Pangentas, angentas patemoning wang pejah, mangda polih swargan luih. Sehananing dosanning dosania duk kari mahurip kapuput punah denia. Wekasan manggih swarga luih tan keneng neraka palania.
Widuri,
- Widuri, Mirah dadu macelek gadang. Pemangku wenang nganggen.
- Mirah madu, mahewat putih. Penganggen anak istri. Wetunia ring dina Anggara.
- Widuri Nasika,
Mirah tangi marupa dadu yadiyan macelek tangi, matutuk ireng wenang anggen mebakti.
- Maduri
Mirah bang macelek putih, druwen batara sambu. Pengangge sang mahoton dina sukra.
- Widuri,
Dadu macelek barak, angge momon wenang.
- Widuri Kresna,
Ireng macelek putih, angge momon wenang.
- Baduri Segara,
Mirah biru maserat benang akatih. Anggen sang sane moton ring dina Sukra Umanis.
Kecubung,
- Mirah Kecubung, Mirah dadu macelek tangi.
- Kecubung Kasihan,
Mirah putih mabawa tangi. Penggen sang maweton ring dina Wrespati Klion. Palania; angilaken wiguna, wenang anggen meadolan.
- Mirah bang biru warsi matelekpek kacubung kasihan, tan keneng neraka.
- Mirah Kecubung
Tangi abawa bang, bang abawa tangi.
Manjangan Bang,
Mirah bang macaya dadu kumedep, yan genahang ring toyane bang ikang toya, iki mirah utama. Asingan manemu liyang denia tan kirang arta berana temahania, dewa widi manusa sih denia.
- Manjangan bang
Mirah barak makeliyab kuning kadi surya. Mirah adi ika. Utama dahat.
Mirah Sutangsu,
- Katattwania, duking sang Panca Pandawa nangun tapa semadi ring gunung mandara, ana mijil gni putih ring ajeng ida, marupa manik putih, matemahan manik maya madyut kadi biyanglalah, metu kukus teja kadi dammar, magurat ijo. Wenang angge nulak musuh mawisesa muang bucari.
- Sitangsu, jagasatru,
Mirah kuning mateja kadi malahalah tur madyut kadi netraning mageni kesari lan makukus. Ika sarin tanah, genah Sang Arjuna mangun tapa, maka panulak satru.
Kresna Dana,
- Mirah ireng mahening kumedep tan peletuh, masinar kadi surya wawu ending, mabiyanglalah tur makukus kadi tejan dammar. Luwihing mahottama tan saman pada.
- Rupania gadang mawarna tiga, surya tiga ngaran. Masinar kelawu, gadang, ireng abiyang lalah, bang makliyab kuning muah putih ika jati mirah luih utama, pengagen Sang Ngawa Rat, ngawa pajak, muang sluwir karya. Wenang anggen wenang dadi mapengaruh saparania, tan kirang raja berana, kadang mitra rep, asih denia sidi wakya muang guna.
- Mirah Kresna rupania ireng abawa kuning, gadang. Wenang anggen mayoga.
- Mirah Kresna ireng makliab putih makedep bawania masemu gadang, iki luwih utama, sekarya wenang angge.
- Mirah Kresna Murti, Mirah ireng mesawang ijo biru tur mateje hening, yadyus putih kadi netraning mong, metu kukus kadi teja, kadi dammar malih ditengahnia katon kadi bintang kartika, mawigangga solas warna. Dahating motama, penganggen sang Ngawa Rat.
- Kresna Dana Makukus,
Mirah dadu mateja kuning nguda, makukus pasangur…….. gadang miwah ireng. Mawat mali maselekan; Utama. Ika wenang anggen ring sang maweton ring dina Anggara Umanis.
- Kresna Dana Sadewa,
Mirah gadang macelek putih, mawat gangga mahileh, wiadin putih maswat; ong dirgahayu. Penganggen wang utama, rastu tirta ye namah. Penganggen sang mahoton ring dina Saniscara Paing.
- Kresna Dana Payudan,
Ireng makedep ireng terus mabawa putih sekadi tejan dammar, Utama dahat. Druwen para Hyang Wisnu juga ika. Wenang anggen payudan.
- Asti Kresna,
Mirah gadang macelek dadu, penganggen sang moton ring dina Saniscara Umanis.
- Narayana
Mirah ireng kumedep madyut biru, masuwet kuning maburat kuning kadi kalimayah, siwa sekala ika, utama. Penganggen sang putus muang sang mawa rat, palania asih wang kabeh, duluri bakti ring Hyang Siwa muang Hyang Tiga Sakti.
Windusara,
- Mirah bang putih maklyab tangi, dumilah metu kukus. Utama dahat, panulak satru, kemit tuwuh, anggen momon ring sawa. Malih, mange pangijeng karang muang panulak manusa sakti, apan windusarane taler sarin tanah genah Sang Bima mayoga.
- Mirah Tresna Windu Sara,
Mirah gadang wayah tur hening cahayania, madyut ring tengah, ngadar kadi kukus, Utama.
Mirah Indra Kila
- Mirah biru makliyab putih, bang, wenang angge pasikepan ring raga.
- Mirah biru nguda, wenang angge mebakti muang maboros.
Mirah Adi,
- Mirah bang masurya dumilah (mateja kadi surya). Ika anggen pakemit raga muang pakurenan. pangange wang istri.
- Mirah adi,
Mirah ireng maklyab dadu, …………angilangaken sarwa letuh maka pangelukatan.
Mirah Nila
- Mirah anom rupania mabawa abang, masawang sada dadu, nila pangkaja ngaran. wenang anggen semeton dina Buda.
- Mirah Pangkaja,
Mirah biru mateja ratna masawang dadu muah bawania tangi.
- Nila Gni,
Mirah bang maklyab putih, mateja tangi, makukus putih. Utamaning luwih.
- Nila Kanta,
Mirah putih maketel selem. Wenang anggen sang mahoton ring dina Redite Wage.
- Nila Wara iki
Mirah selem mateja. Cempaka selem makuweh pengaksamania, sidi anggen nambaning salwiring gering.
Mirah Kebo Sakunang,
- Mirah kelyab putih metu gni murub, macelek sada jenar. Anggen wang istri buduh, waras denia.
- Rupania putih mahening mateja kadi surya, ring tengah tejane masemu bang kadi bintang kartika, utama iki. Wenang anggen Sang Istri madolan, yan Lanang tan mari buduhing pawestri.
- Mirah kebo kunang-kunang,
ireng dumilah macelek kuning anggen ngubuh bawi.
Mirah ulung,
- ireng makedep, manik maya bang kadi geni murub, utama. Wenang anggen maka panulak baya ring marga.
- Waruna Sadarana,
Mirah ireng makelyab putih mateja barak masuat – suat. Dewania Bhatara Siwa. Anggen ngubakti.
- Mirah ulung,
Mirah putih abawa bang muang ireng.
Padma Kasa,
- Mirah abang slatu-latu kumedep
- Mirah padma agung,
Petak kliyabnia mider rupa bang, terangnia semeng tiga warna.
- Padma Raksa,
Mirah putih mateja dadu. Wenang ngraksa ubuh – ubuhan muang maka penawar, ambil toyania.
Mirah Jaga satru
- Mirah gadang kadi buah anggur matemah manik maya ring tengah mateja geni murub kadi bianglalah, utamaning utama gagelaran yadnya
- jaga satru,
Gadang matrawang kuning, yadyan matrawang bang, utama. Saluwir tapaking pande punah tan mintulin, lumah kawisesan manusa punah denia.
- Jagasatru,
Mirah ireng maswar – maswer lalima, kuning – kuning. Wenang gelarang mayuda.
- Soca putih lawat saking arep mebalik, utama pemalik pekrya ala.
- Benang Sawel,
Mirah putih masawang biru medasar bang, masurya putih kuning masawang bang muang ijo. Ring tengah bebed kadi benang tur macelek kuning. Luih utama, wenang anggen pekakas luih, wenag maka penawar gering sakeluwir, tan malah dening gunaning wong mawisesa muang saluwiring pakerya ala tan ketananing letuh, wenang ngawa kena salewir karya, rahayu saparania.
- Mirah mateja putih, masuat agung dumiluh, maka pengangkeb musuh sarwa satru winasanam, pengabaktya musuh te ring ngeka.
Ratna Rupa,
Mirah putih kuning mateja telu. Anggen pangglukatan wong agering.
Mirah Jilih,
Mirah putih makedep yekok yadian banjo, mateja kuning, ring tengah makedep putih, dyutnia kadi inten, wenang buntil disabuke, anggen pangraksa jiwa.
Mirah Rukma Rata,
Mirah bang makedep, kantannyane nyemporot, kadi sang surya wawu endag, yadyan genahang ring jembunge medaging toya katen barak toyane. Mirah ayu palania tan ketamanan sarwa sangjata sakaluwir, satru welas asih. Toyania wenang maka pangeleburang malaning desti.
Mirah Kastuba,
Mirah putih abawa tangi, wenang angge penawar gering.
Mirah Mata Kucing,
Mirah gadang kadi buah anggur matemah manik maya, ring tengah dumilah ngencorot.
Kesuma Wira Natha,
Mirah biru mateja bang kadi gni murub, mahulu tejania, utama luwih.
Banyu Mertha,
Soca bang marupa batu alit kadi jagung kepus, kaniyang ring gok taru ageng. Gagelarang Sang Prabu.
Mirah Parta Widya,
Mirah ireng makedep madya putih, mahurat kuning kadi sangket, misi hurat besik kuning, mateja ijo muang biru, maseter kadi kadi namu-namu, metu geni. Ika dahating utama, penganggen anak ageng.
Mirah Bayu,
Mirah kadi getih dumilah tan malah-malah metu kukus matemahan manik maya, maka sarin tanah, genah dewi kunti nangun tapa, utama dahat ika.
Mirah or geni,
Rupania bang mateje ireng
Manik maya,
Mirah maseter barak. Luwih utama palania, pengasih agung.
Mirah inten
rupania putih,
warnaning mataya kuning madyut kadi berlian, kadi bintang kebyat-kebyut. Utama anggen ngastawa widi muang pedagangan.
- Mirah ireng, mamedep makudang – kudang, macelek putih. Wenang anggen sang maweton ring dina Buda Umanis.
- Mirah kadi batun delima, mawarna putih, barak nguda, kuning, ireng, biru, ungu, yadyan alit cekak-cekok. Iki twi sarin tanah, sarin toya, sarin sinar. Ika madurgama ngerangkeo.
- Mirah hijo maten, pirus, jambrud, sapir biru laut, sang maotonan dina Buda Wage wenang ngangge.
- Mirah marupa ireng makliyab bang, maseret, dewania Bhatara Siwa. Wenang maka kalung sang amhoton ring dina Wraspati Klion.
- Mirah manten ring sor abawa dadu, muang tangi wenang anggen medagang.
Bangsing
- Bangsing ireng masorot putih, mahuwat-uwat, bangsing asli
- Bangsing ijo manten, gdang abawa putih, bendega wenang angge.
- Soca ireng kumedep kadi sisik be, pakerenyeb. Utama, makweh pangeraksan.
Besi
- Besi kuning lanying, kaniyang disebun titiran, wenang anggen pangeraksa jiwa muang tetamban.
- Besi kadi kawat, kakeniayang ring punyan pisang sane misi pusuh, wenang anggen pasikepan, kweh paneraksania.
Batu Bebed,
- Batu bebed saling tumbak, bebed tu ngaranung, panulak satru skala niskala.
- Batu gadang mabebed barak, mange pangasih anak istri.
- Batu selem mabebed emas, gengnia kadi rambut, utama. Anggen pasikepan raga.
Batu/Manik
- Manik pat meraksa
Kayu marupa batu, bakat ditengah kayune ageng, wenang anggen pengasih.
- Batu medaging besi kadi metempelan, utama. Wenang anggen pangimpas cetik muang bucari.
- Batu yan bakat dibasang lelipine, ring naga. Utama iki.
- Saluwiraning batu mawat besi, perak, mas, tembaga, kuningan, timah wenang anggen ngalahang durjana. Yania kayu mamatu katonia kadi batu maka pasikepan raga.
- Mustika kopine pateh ring besi kuning wigunane. Kadi warna kopi pakedep-dep, anggen pangimpas agung.
Kules
- Kules lelipi maibatan diduwur baleen, utawai diduwur umahe utamia wenang anggen pasikepan maperang tan katon dening musuh ta.
- Kules dongkang kakeniyang nuju dina soma klion byantara, wenang anggen tamba salwir waras denia.
Gesing
- Kepasilan gesing, Yan wana gesing tunggul, yan hana gesing mentik ring tengahing gusing tunggul. Wenang anggen matetamban.
- Gesing nyungsang, Saluwiring gesing bukunia mebalik, wenang anggen pasikepan, maka pemalik sahananing pakarya ala.
Penyalin (Rotan) mabalik bukune pateh kadi tiying, sungsang pakenehne.
Saluwir sane kanten ngendih rikala wengi, yania keniyang utama, wenang anggen pengimpas tur karwat pilarania, yen anggen pangeleb toyan pangentas, mapan druwen Sang Hyang Siwa ika. Wit magenah ring Gunung Mandara Giri, kapingit antanawasanga.
Caling duyung wong, maka pemunah saluwiring wisia, cetik, racun punah denia.
Kukun lenjong klesih wenang anggen ngentas anak sakit, kena bebai, penempur upas, sarwa mangan, sarwa gutil.
Tanduk asu campur lesan kelor anggen ngemit pakurenan.
Benang wiadin kapas diumah nyawane yadian ring madunia, wenang maka pengraksa jiwa muang pengasih agung.
Batu bolong, buluh empet, les kelor maka pengimpas tan kasor ring musuh. Nanging pasupati dumun ring prajapati.
Les
- Les dadap warna tiga luwire putih, coklat,kuning. Wenang anggen pangijeng umah, maka pengasih widi. Wasuhnia maka panglukatan.
- Les jepun warnania ireng, putih wenang anggen pengastawa widi, sang hyang rudra asih, jadma manusa sih.
Iki sarwaning taru mahotama, ngaran:
Gaharu, Cendana, Brahma siwa, Peradah, Kaswa, suleman, Manengen, Cendana jenggi, Majegau okang, Midara, Jelema, Pahang socane matemu, kepasilan tiying, Kayu areng lan Bun sinempet.
Kepasilan utama luire:
tiying, dapdap, jagung, gedang, kesela sawi, keladi, jepun, kopi, duk sundul lan papah sundul.
Besi mahotama:
Besi kuning, besi tawar lan besi belek.
Manik mahotama:
ringin, kentang, cekuh, delima, kakul, kelor, tombong, beluluk, beras lan toya.
Tulang mahotama luire:
warak, buaya, duyung, buron tukang, manusa lan lutung.
Batu mahotama:
Batu makocok, batu medaging toya ring tengahnia, medaging emas, perak, besi, batu brumbun, batu bebed lan batu gedang lumut ngaran Naga Swi.
Akik mahotama:
Madu, suleman, darah, anggur lan mawar.
Banten Labania saluwiring mahotama:
Segehan barak akepel, segehan sasahan siya tanding, canang sari, pemanisan. Katur ring Bhatara Sakti Tengahing Segara.
Semoga kutipan dari lontar ini dapat bermanfaat bagi kita semua, terutama para penggemar batu permata.


text:
Raos Saraswati mewit saking aksara saras sane maarti mengalir utawi membah lan wati maarti anak istri.Dadosne Saraswati inggih punika simbol pengetahuan,sane membah minakadi toya tukade,lan pengetahuan sane ngedotin minakadi anak istri sane ayu.
Sang Hyang Saraswati inggih punika Dewi Pengetahuan sane kalambangin antuk anak istri sane ayu sane madue empat tangan.Ring tampek Sang Hyang Dewi Saraswati wenten soan petak lan silakanta.Tangan ipun sane ngambel lontar utawi kropak,genitri sane nglambangin pengetahuan punika sane nenten putus-putus lan abadi,wina sane nglambangin pengetahuan punika nglimbakang manut ring pertumbuhan budaya,saroruta minakadi simbol kesucian.Sekar Saroruta manut ring umat Hindu ring Bali inggih punika sekar sane paling suci.Soan Petak sane nglambangin kewicaksanaan,dadosne keanggen ngemisahan sane manut wiadin tan manut.Silakanta sane nglambangin pengetahuan punika dados ngicen iraga wibawa.
Umat Hindu ring Bali nyangra Hari Raya Saraswati punika wit ngebakta sajen antuk buku-buku sane suci ring jerone soang-soang.Antuk sisya nyangra Hari Raya Saraswati ring sekolah ketah semengan lan pegawai ring kantor.Siang hari ring Hari Raya Saraswati,Umat Hindu ten dados ngwacen lan nyurat buku mawinan buku-buku punika kabantenin.Wengi ring Hari Raya Saraswati kawastanin Malam Sastra,Umat Hindu ngwacen buku-buku utamin nyane buku-buku agama ring jerone soang-soang utawi ring pura.Ring Hari Raya Saraswati punika,sane utama lan penting antuk urip jadmane inggih punika pengetahuan.Dina sadurung Hari Raya Saraswati kawastanin Pangredanan.Ring dina puniki umat Hindu mangda siaga minakadi ngumpulang buku,mekarya bebantenan muah sane lianan.
Ring paing Saraswati wenten rahina Banyu Pinaruh.Banyu sane maarti toya lan pinaruh maarti kewicaksanaan.Lian raosne,Umat Hindu mangda wicaksana mrasidayang membah sakadi toya lan maguna antuk dharma.Umat Hindu mebakti ring Sang Hyang Dewi Saraswati mangda kaicen antuk kawikanan lan kewicaksanaan.Umat Hindu ketah manjus ring segara utawi tukad lan nginum toya kum-kuman sane saking campuhan sekar lan don pandan arum.Toya kum-kuman punika becik pisan antuk kesehatan.Manut ring keyakinan umat hindu,ring dina Banyu Pinaruh sane utama lan penting inggih punika kesehatan.
Kalih rahina sesampun rahina Saraswati ring rahina Soma,Pon, Wuku Sinta kawastanin rahina Soma Ribek.Tigang dina sesampun rahina Saraswati ring rahina Anggara,Wage,Wuku Sinta kawastanin rahina Sabuh Mas.Lan petang dina sesampun rahina Saraswati ring rahina Buda,Kliwon,Wuku Sinta kawastanin rahina Pagerwesi.


text:
Sasampune sabehe nget, toya ring margine gelis rarad nanging kantun becek. I Karta anak alit mayusa limang tiban, medal macekcekan ring margine yadiastun ipun mapanganggo anyar. Bajune barak, celanane pelung. Saking umah seosan medal I Parsi ipun alitan akidik ring I Karta. Ipun mabaju kuning, macelana gadang, sami pada anyar. I Karta ngembus baju kalilitang ring bangkiang ipun.
Satua Mebasa Bali Sejangkepnyane Klik Iriki.
Mireng Satua Mebasa Bali klik link sor puniki.
Embed Music Files – Audio File Hosting – Wikanan Anake Alit-Alit


text:
Manut pustaka Wéda Parikrama wénten kasurat dupa pinaka Akasa Tattwa miwah dipa pinaka Sakti Tattwa. Dupa punika suksmannyané nuntun bhaktin umaté nuju akasa pinaka nyasa Swah Loka. Nika mawinan ri tatkala ngamargian bhakti ring Ida Sang Hyang Widhi Wasa umat Hinduné nganggé piranti dupa waluya piranti utama. Awak dupané waluya anggan sang bhakta utawi sang sané ngamargiang sembah. Api ring munsuk dupané waluya Sang Hyang Atma sané setata ngwéntenang suluh. Andus dupané waluya idep sang sané bhakti mangdané terus mapupul melepuk ka akasa nuju Bhuwah lantur ka Swah Loka. Yén idep punika sampun nuju akasa ninggal Bhur Loka uleng idepé ring akasa. Nika waluya idep utama anaké bhaktii ring Sang Hyang Widhi. Yén kantun masepak idepé durung nunggal sinah ten mrasidayang bhaktiné tiba ring tetujon sané suci. Nika mawinan ri tatkala Ida Pandita nuntun umaté mabhakti Ida Pandita setata pinih riyin ngambil dupa salanturnyané wawu ngambil dipa utawi pedamaran. Suksaman Ida Pandita ngambil dupa kaprtama salanturnyané wawu ngambail dipa utawi pedamaran waluya katattwan anak mabhakti. Sané kapertama umaté sané nabdab déwék dumun mangdané sakadi dupané idepnyané matetuek nuju akasa. Salanturnyané wawu Ida Pandita sané nyarengin ngicén panuntun. Ida Pandita nuntun umat nganggén dipa sake katattwanyané minakadi Sakti Tattwa. Kruna sakti mawit saking basa Sansekerta sané martos kuat wiadin kereng. Manut pustaka Wrehaspati Tattwa kruna Sakti punika kasurat, Sakti ngaran sang sarwa jnyana muang sarwwa karya. Artininyané: Sakti punika sang sané akéh madrué kabisan miwah sané akéh makarya becik madasar kabisané sané sampun kagamel punika. Dadosné Ida Pandita kadadosang ring sastranya nganggén pedamaran utawi dipa yén sampun pascat ring jnyana sané manut ring sastra miwah Sang Hyang Weda. Salanturnyané wawu Ida ka Diksa dados Pandita malarapan pula pali sané sampun kamanggehang ring pustaka sakadi Lontar Kramning Diksa. Yén sampun nginutin pula pali asapunika wawu Ida dados Pandita tur kawenangan nuntun umat magama Hindu. Ida Pandita sané dados nganggén pedamaran. Yén kantun pemangku utawi Pinandita durung kawenanagan muput upacara yadnya nganggén dipa. Dupa lan dipa waluya simbol umat miwah Pandita masikian ngruruh swécan Ida Sang Hyang Widhi Wasa, umat, miwah Pandita mangdané nunggil ri tatkala ngwéntenang yadnya manut agama Hindu.
Manut Sarasamuscaya 40 wénten empat pawos swadharman Ida Pandita. Minakadi Sang Satya Vadi nglimbakang kecap kapatutan Sang Hyang Weda. Sang Apta ngamel kapercayaan umat. Sang Patirtan inggih punika waluya genah umat nunas penyucian déwék. Tirtha artinnyané suci. Sang Penadahan Upadésa. Artinnyané nglimbakang ajah-ajah utawi pendidikan rohani ring umat waluya sisya Ida Pandita.


text:
TUNTUNAN PAMANGKU DALAM UPACARA WULAN SAPTA HERI (Bulan Pitung dina)
Berikut ini adalah tuntunan atau pegangan pemangku dalam upacara Manusa Yadnya ketika si bayi berumur 42 hari. Karena ritual ini lebih banyak digunakan umat Hindu etnis Bali, banyak bahasa Bali yang belum dialihkan ke bahasa Indonesia, mohon dimaklumi.
Didalam melaksanakan suatu yadnya/upacara, hendaknya seorang Pemangku terlebih dahulu mempersiapkan alat-alat atau perlengkapan/sarana untuk melakukan pemujaan seperti :
a. Sebuah Bokoran/nare
b. Sebuah Sangku/tempat tirtha
c. Bunga warna-warni secukupnya
d. Beras/wija secukupnya
e. Sebuah tempat yang berisi wangi-wangian
f. Dhupa secukupnya.
Semua itu sebagai perlengkapan para Pemangku didalam melaksanakan upacara atau yadnya ( panca yadnya ).
Sebelum para Pemangku memulai suatu upacara, hendaknya para Pemangku melakukan pembersihan diri terlebih dahulu seperti tahapan dibawah ini :
1. MASILA DEN APNED :
OM OM Padmasana ya namah
OM ANG Prasada sthiti sarira siwa suci nirmala ya namah
2. MEMBERSIHKAN TANGAN :
KANAN : OM Suddha mam swaha
KIRI : OM Ati Suddha mam swaha
3. PRANAYAMA :
RING HATI : OM ANG Brahma ya namah
RING AMPRU : OM UNG Wisnu ya namah
RING PAPUSUH : OM MANG Iswara ya namah
4. MENGHATURKAN DHUPA :
OM ANG Brahma-amretha dhipa ya namah
OM UNG Wisnu-amretha dhipa ya namah
OM MANG Iswara-amretha dhipa ya namah
5. METABUH ARAK/BEREM :
OM ANG KANG Kasol kaya swasti-swasti sarwa bhuta kala bokta ya namah
6. MERSIHIN ETEH-ETEH UPAKARA : Masarana antuk sekar lan bija.
OM Ghrim wausat ksama sampurna ya namah
7. NGUTPETI TOYA RING SANGKU :
OM I BA SA TA A
OM YA WA SI MA NA
OM MANG UNG ANG
8. PADMASANA RING TOYA :
OM OM Padmasana ya namah
OM OM Anantasana ya namah
9. DEWA PRATISTHA :
OM OM Dewa-Dewi pratistha ya namah
10. SEMBAH KUTA MANTRA :
OM Hrang Hring sah parama siwa adhitya ya namah
11. STITI KANG TOYA :
OM SA BA TA A I
OM NA MA SI WA YA
OM ANG UNG MANG
12. SEMBAH SIWA AMRETHA :
OM Hrang Hring sah parama siwa-amretha ya namah
13. ATURI KANG TOYA : Puspa, Ghandaksata, Wija lan Dhupa.
OM Puspa dhanta ya namah (sekar)
OM Sri Ghandeswarya ya namah (miyik-miyikan)
OM Kung kumara wija ya namah (bija/beras)
OM Ang dhupa dipa-astra ya namah (dhupa)
14. NEDUNAN BHATARA TIRTHA :
OM Gangga dewi maha punyam, Gangga salanca medini
Gangga tarangga samyuktam, Gangga dewi namu namah
OM Sri Gangga Mahadewi, Anuksma-amretha jiwani
Ongkara Aksara jiwatam, Tadda-amretha manoharam
OM Utpeti ka suram ca, Utpeti ka tawa goras ca
Utpeti sarwa hitan ca, Utpeti sri wahinam ya namah swaha
Raris uder kang toya ping tiga, saha uleng ning kahyun.
MANTRA : OM Bhur Bwah Swah swaha maha ganggayai tirtha pawitrani Ya namah swaha.
Risampune puput nedunan tirtha aturi : puspa, ghandaksata, wija lan dhupa sekadi menggah ring ajeng. Tumuli raris masirat ring angga ping tiga.
MANTRA : OM ANG Brahma-amretha ya namah
OM UNG Wisnu-amretha ya namah
OM MANG Iswara-amretha ya namah
15. RARIS DANE MANGKU AKNA BIJA/BASMA :
MANTRA :
OM Idham bhasman param guhyam, Sarwa papa winasa ya
Sarwa kalusa winasa ya, Sarwa rogha winasa ya namah
NGREMEKIN BIJA : Genahang bija ne ring tlapakan tanganne kiwa/kiri, uder antuk jari manise tengen/kanan.
MANTRA : OM Bang Bamadewa guhya ya namah
OM Bhur Bwah Swah amretha ya namah
APASANG BIJA :
Ring sirah : OM Ing Isana ya namah
Ring lelata : OM Tang Tatpurusa ya namah
Ring tangkah : OM Ang Aghora ya namah
Ring bahu kanan : OM Bang Bamadewa ya namah
Ring bahu kiri : OM Sang Sadya ya namah
16. NGASKARA BAJRA :
Sadurunge ngaskara bajra, siratin dumun bajrane tirtha, ukupin ring dhupane, wawu raris ngaskara.
MANTRA :
OM Kara Sadasiwa stham, Jagat Natha hitang karah
Abhiwada wadanyam, Ghanta sabdha prakasyate
OM Ghanta sabdha mahasrestah, Ongkara parikirtitah
Candra nada bhindu drestham, Spulingga siwa twam ca
OM Ghantayur pujyate dewah, Abhawa-bhawa karmesu
Warada labdha sandeham, Wara siddhi nih samsayam
NGASKARA :
OM OM OM (maklener apisan)
OM ANG UNG MANG (malih maklener)
OM Ang Kang Kasolkaya Iswara ya namah (malih maklener),
tur nglantur nywarayang ikang bajra, tumuli rasis siratin toya saha ghandaksata, bija mwah ukupin ring dhupane ikang bajra, wawu raris genahang.
17. NGAKSAMA :
OM Ksama swamam mahadewa, Sarwa prani hitang karah
Mamoca sarwa papebhyah, Phalaya swa sadasiwa
OM Papoham papo karmaham, papa-atma papa sambhahwah
Trahimam pundari kaksah, Sambhahya byantara suci
OM Ksantawya kayiko dosah, Ksantawyo waciko mama
Ksantawyo manaso dosah, Tat pramadat ksama swamam
NUNAS WARANUGRAHA :
OM Anugraha manoharam, Dewa datta nugrahakam
Arcanam sarwa pujanam, Namah sarwa nugrahakam
OM Dewa-dewi maha siddhyam, Yadnyanta nirmala-atmakam
Laksmi siddhisca dirgahayu, Nirwighna sukha wredhis ca
OM Anugraha ya namah swaha.
Sesampune puput nunas waranugraha, mawali malih nedunan Bhatara Tirtha, masarana antuk puspa, sawusan pinuja raris genahang sekare punika ring sangkune.
18. APSU DEWA STAWA :
OM Apsudewa pawitrani, Gangga dewi namo”stute
Sarwa klesa winasa ya, Toyane parisuddhaya te
OM Sarwa rogha winasa ya, Sarwa bhogam ewapnuyat
Sarwa petaka winasa ya, rogha dosa winasa ya
OM Sri kare sa-pahut kare, Rogha dosa winasanam
Siwa-lokam maha-yaste, mantre manah papa-kelah
OM Siddhim tri-sandhya sa-pala, Sekala mala malahar
Siwa-amretha manggalan ca, Nadinidam namah siwa ya
PANCA-AKSARA STAWA :
OM Panca-aksara maha tirtham, Pawitram papa nasanam
Papa kotti sahasranam, Aghandam bhawet sagaram
OM Panca-aksara parama-jnanam, Pawitram papa nasanam
Mantram tam parama-jnanam, Siwa logham pratisthanam
OM Namah siwa ya etyewam, Param Brahman atmane wandam
Param sakti panca diwyah, Panca Rsi bhawed agni
OM A-karas ca U-karas ca, Ma-karo windu nada kam
Panca-aksara maya proktam, Ongkara agni mantrake
Raris uder kang toya ping tiga, saha uleng ning kahyun.
MANTRA :
OM Bhur Bwah Swah swaha maha ganggayai tirtha pawitrani
Ya namah swaha.
Risampune puput ngastawa tirtha aturi : puspa, ghandaksata, wija lan dhupa sekadi menggah ring ajeng.
19. GANGGA SINDHU STAWA :
OM Gangga sindhu saraswati, Suyamuna godhawari
Kaweri sarayu mahendra, Tenaya carma wati we nuka
OM Badra netrawati maha suranadi, Kyata ca ya ghandaki punyah
Purnam jalah samudra sahitah, Kurwantu te manggalam
20. GANGGA DEWI STAWA :
OM Gangga dewi namaskaram, Onkara parikirtitah
Sarwa wighna winasyanti, Sarwa rogha winasa ya
21. NGURIPANG TIRTHA :
OM Hrang Hring Sah ksmung Ang Ung Mang
OM Swasti-swasti ksing-ksring, YA WA SI MA NA,
I BA SA TA A, Bhutih-bhutih bhur bwah swah swaha
OM Ang Ing Ung, Wyong Mang Wyang Ping Neng
OM OM I A KA SA MA RA LA WA YA UNG namo namah swaha
OM OM A RA KA SA MA RA LA WA YA UNG namo namah swaha
22. SEMBAH KUTA MANTRA :
OM Hrang Hring Sah Paramasiwa-amretha ya namah swaha
Sawusan muspa, sekare sane kaanggen muspa genahangring sangku genah tirthane, satwinaluya Ida Bhatara Tirtha malingga ring tirthane.
23. NGASTAWA PANCA GANGGA/PANCA DEWA :
( PANGLUKATAN ) : Sarana puspa ne sane kaanggen ngastawa sami kagenahng ring tirtha penglukatane.
OM Gangga muncar saking purwa, Tiningalana telaga noja
Jambangan nira selaka, Tinanceban tunjung petak
Padyusan nira Bhatara Iswara, Pangilanganing papa klesa
Moksah hilang, OM SANG ya namah.
OM Gangga muncar saking daksina, Tiningalana telaga noja
Jambangan nira Tembaga, Tinanceban tunjung bang
Padyusan nira Bhatara Brahma, Pangilanganing sarwa wighna, Moksah hilang, OM BANG ya namah.
OM Gangga muncar saking pascima, Tiningalana telaga noja
Jambangan nira mas, Tinanceban tunjung jenar
Padyusan nira Bhatara Mahadewa, Pangilanganing sarwa petaka, Moksah hilang, OM TANG ya namah.
OM Gangga muncar saking utara, Tiningalana telaga noja
Jambangan nira wesi, Tinanceban tunjung ireng
Padyusan nira Bhatara Wisnu, Pangilanganing sarwa satru, Moksah hilang, OM ANG ya namah.
OM Gangga muncar saking madya, Tiningalana telaga noja
Jambangan nira amanca warna, Tinanceban tunjung amanca warna,Padyusan nira Bhatara Siwa, Pangilanganing dasa mala
Moksah hilang, OM ING ya namah.
Risampune puput nedunan tirtha aturi : puspa, ghandaksata, wija lan dhupa sekadi menggah ring ajeng, raris siratin antuk tirtha ring sangkune.
MANTRA :
OM Atma-tattwatma suddha ya mam swaha
OM Pretama suddha, dwitya suddha, tritya suddha, caturti suddha. Suddha, suddha, suddha wari astu ya namah.
Sesampune puput ngastwa tirtha, raris masirat ring awang-awang ping tiga.
MANTRA :
OM Atma tatwa-atma suddha mam swaha
OM OM Ksama sampurna ya namah
OM Sri Pasupatye Hung Phat ya namah swaha.
24. ANGLUKAT BEBANTEN :
OM Pukulun Hyang-Hyang ning prana-prani, Hyang-Hyang ning sarwa Tumuwuh, pukulun manusan nira handa sih waranugrahan nira, handa tirtha panglukatan, ledang paduka bhatara anglukat anglebur dasa malaning bebanten kabeh. Yan hana kalangkahan dening sona, kaiberan dening ayam, kacekel dening wong camah, kaporod dening wek, ya ta kaprayascitta denira Sang Hyang Sucinirmala, mekadi Sang Hyang lewihing bebanten, wastu siddha paripurna.
OM Siddhirastu ya namah swaha.
25. NGAJUM TIRTHA BAYAKAON :
Tirtha sane ring sangkune briyokang kedik ring genah tirtha bayakaon ne, raris astawayang.
MANTRA :
OM Antiganing sawung, pangawak Sang Hyang Galacandu, sagilingan pangilanganing mala papa petaka. OM Bang Bamadewa
OM Dewa Bayu angiberaken lara rogha wighna
OM Sah wausat ya namah swaha
OM Sang bhuta nampik mala, Sang bhuta nampik lara
Sang bhuta nampik rogha,Undurakna sakwehing lara rogha wighna
OM Ksama sampurna ya namah.
26. NGAJUM TIRTHA DURMANGALA :
Taler tirtha sane ring sangkune briyokang kedik ring genah tirtha durmangala ne, raris astawayang.
MANTRA :
OM Mretyun ca rakta mara ya, Sarwa rogha upadrawa
Papa mretyu sangkara, Sarwa kala kalika syah
OM Wigraha ngawipada, Susupna durmangala
Papa krodha winasa ya, Sarwa wighna winasa ya namah
27. NGAJUM TIRTHA PRAYASCITTA :
Taler tirtha sane ring sangkune briyokang kedik ring genah tirtha prayascitta ne, raris astawayang.
MANTRA :
OM Siddhi guru srong sarasat, Sarwa rogha wighna winasa ya
Sarwa satru winasa ya, Sarwa klesa winasa ya namah
OM OM Paramasiwa-amretha ya namah
28. NGAJUM TIRTHA PANGULAPAN :
Taler tirtha sane ring sangkune briyokang kedik ring genah tirtha pangulapan ne, raris astawayang.
MANTRA :
OM Pukulun Sang Hyang Sapta Patala, Sang Hyang Sapta Dewata, Sang Hyang Wesrawana, Sang Hyang Trinadi Pancakosika, Sang Hyang Premana mekadi Sang Hyang Urip, sira amagehaken ri stanan nira sowang-sowang, pakenaning hulun hangeweruhi ri sira, handa raksanan den rahayu, urip waras dirghayusa sang inambian mwang sang inulapan.
OM Siddhirastu ya namah swaha.
PAKELING :
Sesampune puput ingajum tirtha pangresikan sane kabuatan, tumuli raris kon ngemargiang ring palinggihe sami, tur rawuhang ring upakara/bebantene sami.
Munggwing pemargin nyane :
Banten Bayakaone ring sor
Banten Durmangalane ring madya
Banten Prayascittane ring luhur
Banten Pangulapane ring luhur-luhur.
Pangilenan nyane :
Kapertama ring tatimpug/kakeplugan, ring Surya, ring Palinggih Pajenengan/Susunan, ring Palinggihe sami, rawuhang ring sumur lan ring upakara/bebantene sami.
Sesampun puput kemargiang pangresikane punika, genahang dumun, sampunang margianga dumun ring sang rare, sadurunge puput ilen-ilen upakarane kemargiang sami, lan sampun puput ngayab upakara/bebantene keluhur, wawu raris dane mangku ngemargiang eteh-eteh pangresikane ring sang rare.
29. NGASTAWA SURYA :
OM OM Padmasana ya namah
OM OM Anantasana ya namah
OM OM Dewa-Dewi pratistha ya namah
OM Aditya sya param jyotir, Rakto tejo namo”stute
Sweta pangkaja mandhyaste, Bhaskara dewa ya namo namah
OM Aditya garbha pawana, Aditya dewa raja twam
Aditya twam gatir asi, Aditya caksur ewa ca
OM Adityo jata wedasa, Aditya janopa suryah
Surya rasmir Hrsi kesa, Surya sattwam maha wiryam
OM Hrang Hring Sah Paramasiwa Aditya ya namah swaha
30. NGASTAWA SANG HYANG AGNI/ BRAHMA :
OM Namaste Bhagawan Agni, namaste Bhagawan Hari,
Namaste Bhagawan Isa, Sarwa bhaksa Utasana.
OM Tri-warno Bhagawan Agni, Brahma Wisnu Maheswarah,
Santikam paustikam caiwa, Raksanan ca bhicarukam.
OM Anujnanam kretam loke, Saubhagyam priya darsanam,
Yat kancit sarwa karyanam, Siddhir ewa na samsayah.
OM Brahma Praja-pati srestah, Swayambhur warado guruh,
Padma yoni catur waktro, Brahma sakalam u-cyate.
OM Rang Wi-Pataye Praja-pati ya namah,
OM Ang,Ung, Mang, Parama tri-sakti ya namah.
31. NGASTAWA SANG HYANG TIGA WISESA
OM Ang, Sang Hyang Jagat Wisesa, metu ta sira maring bayu
Halungguh ta sira maring bhungkahing adnyana sandhi
OM OM Sri Jagat Guru paduka ya namah.
OM Ung, Sang Hyang Antara Wisesa, metu ta sira maring sabdha, Halungguh ta sira maring tengahing adnyana sandhi
OM OM Sri Jagat Guru paduka ya namah.
OM Mang Sang Hyang Adnyana Wisesa, metu ta sira maring idhep, Halungguh ta sira maring tungtunging adnyana sandhi
OM OM Sri Jagat Guru paduka ya namah.
33 ATUR PIUNING SAHA SEHA
OM Pukulun Bhatara Sang Hyang Tri Agni, makadi sira Sang Hyang Brahma, manusan nira haneda sih waranugraha ri sira, apan sira Sang Hyang Utasana masrira sarwa bhaksa wenang angruwat sehananing sebel kandel, lara rogha wighnaning si bajang bayi, ledang paduka Bhatara tumedun melingga ring sarining kukus harum, apan si bajang bayi wus awulan sapta heri mangke, handa sih waranugraha ri sira. Padha kenak hyun paduka Bhatara kairing antuk dampati, sanak putunya, anglurahan agung alit, mwah kala sedhahan makabehan, padha anodya, anyaksinin mwang amukti saturan manusan nira.
OM Prenamya bhaskara dewam, Sarwa klesa winasanam
Prenamya aditya-siwartham, Bhukti-mukti wara pradam.
34 NGATURAN TOYA LAN PESUCIAN:
a. NGATURAN TOYA :
( Nganggen tirtha sane ring sangkune ).
Wangsuh cokor/pada : OM Pang padya argha ya namah
Wangsuh tangan : OM Ang Argha dwaya namah
Toya kumur : OM Jeng Jihwa suci nirmala ya namah
Toya araup : OM Cang Camani ya namah
Asirat : OM Ghrim ksama sampurna ya namah
b. NGATURAN PASUCIAN :
OM Hyastu dewa maha punyam, Hyastu dewan ca
Hyastu sarwa to dewa-dewanam,
Hyastu dewa maha punyam ya namah swaha.
c. NGATURAN PUSPA/SEKAR :
OM Puspantu dewa astutyam, Puspantu dewan ca
Puspantu sarwa to dewa-dewanam
Puspantu dewa maha punyam ya namah swaha
d. NGATURAN TIGASAN :
OM Tigastu dewa maha punyam, Tigastu dewan ca
Tigastu sarwa to dewa-dewanam
Tigastu dewa maha punyam ya namah swaha
e. NGATURAN TOYA :
OM OM Siwa-amretha ya namah
OM OM Sadasiwa-amretha ya namah
OM OM Paramasiwa-amretha ya namah
35 GASTAWA SANG CATUR SANAK :
OM Pukulun Kaki Siwagotra, Nini Siwagotra, sira hangatag sanak ingsun kabeh, lwirnya: meraga dewa bhuta kala makabehan, makadi Sang Anggapati, Mrapapati, Bhanaspati, Bhanaspatiraja. Babu Abra, Babu Lembana, Babu Sugyan, Babu Kakere, mwah I Sair, I Makair, I Mokair, I Selabir. Hakona metu kabeh. mabresih, alukata, mapeningan, atepung tawar pareng lawan sanak kira den rahayu. Poma, Poma, Poma.
36 NGASTAWA BAJANG :
OM Sang Korsika, Sang Gharga, Sang Metri, Sang Kursya, Sang Pretanjala. I Malipa, I Malipi, pinaka Bapa Bajang Babu Bajang, Bajang Toya, Bajang Dodot, Bajang Simbuh, Bajang Julit, Bajang Yuyu, Bajang Sapi, Bajang Kebo, Bajang papah, Bajang Kalong,Bajang Bungseng mwang sakwehing ingaraning Bajang.
Wusing pada amukti mulih ta kita maring desanira.
Syah, Syah, Syah.
37. NGASTAWA PANGAMBIAN :
OM Pukulun Sang Hyang Sapta Patala, Sang Hyang Sapta Dewata, Sang Hyang Wesrawana, Sang Hyang Trinadi Pancakosika, Sang Hyang Premana mekadi Sang Hyang Urip, sira amagehaken ri stanan nira sowang-sowang, pakenaning hulun hangeweruhi ri sira, handa raksanan den rahayu, urip waras dirghayusa sang inambian.
OM Siddhirastu ya namah swaha.
38. NGANTEB BANTEN SOROHAN :
OM Pukulung Sang Siwa Catur Mukha Dewa bhyuha, sira ta bhagawan Ratangkup, sira ta pukulun angeseng lara rogha, makadi ipyan hala, sot satagempung muksah hilang tan pasesa, den nira Sang Hyang Siwa Catur Muka dewa bhyuha.
OM Siddhir astu ya namah swaha.
39. UPASAKSI YADNYA
OM Pukulun Sang Hyang Tiga Guru Wisesa, Sang Hyang Akasa mwang Sang Hyang Ibu Prethiwi, Sang Hyang Surya Candra Lintang Tranggana mekadi Sang Hyang Triyo dasa saksi, Sang Hyang Panca Rsi, Sang Hyang Catur Loka Phala. Kaki Bhegawan Penyarikan, Nini Bhagawan Penyarikan, Kaki Citragopta, Nini Citragopta, Kaki Samantara, Nini Samantara, Kaki Panyeneng, Nini Panyeneng.
Kajenengana den nira Sang Hyang Tiga Guru Wisesa, Kasaksinin den nira Sang Hyang Triyo Dasa Saksi, kewaranugraha den nira Sang Hyang Wesrawana. Manusan nira handa sih waranugraha pukulun. Manusan nira hangadakaken yadnya awulan sapta heri sira si Bajang Bayi.
Ledang paduka bhatara pada anodya, anyaksinin mwang hamuputaken yadnyan ipun. Akedik kang sun hangaturaken, agung pamilakunya hamilaku kadirghayusan. Minawi ta kirang langkung saturan ipun den agung ampurane manusan nira. Ledang paduka bhatara wehana waranugraha dumugi tan kakenaning hila-hila mwang upadrawa den nira Hyang Sinuhun.
OM Siddhir astu ya namah swaha.
40. NGANTEB BANTEN ANTUK TRI BHUWANA STAWA :
OM Parama Siwa Twan Guhyam, Siwa tattwa paroyanah
Siwa sya pranato nityam, Candis ca ya namo”stute
OM Niwedhya Brahma Wisnus ca, Sarwa Bhoktra Maheswaram
Sarwa bhakti nala bhatyam, Sarwa karya prasiddhantam
OM Jayarti jaya ma pnuyat, Yasarti yasa ma pnoti
Siddhi sakala ma pnuyat, Parama Siwa ya labhatyam.
OM Nama Siwa ya namah swaha
41. NGAYAB BEBANTEN (ngayab ke luhur).
OM Bhuktyantu dewa maha punyam, Bhuktyantu dewan ca
Bhuktyantu dewas ca, Bhuktyantu sarwa to dewam
OM Bhuktyantu sarwa to dewam, Bhuktyantu Sri Loka Natha
Saganah sapari warah, Sawarga sada siddhis ca
OM Dewa bhoktya laksana ya namah
OM Dewa treptyantu laksana ya namah
OM Bhukti trepti sarwa banten ya namah swaha
42. NGAYABIN PRAS :
OM Ekawara, Dwiwara, Triwara Caturwara, Pancawara
Purwa pras prasiddha rahayu.
43. PANGILEN :
Sesampun puput, raris dane mangku natabin sang rare banten pangresikan nyane. Kapertama tatabin banten bayakaone, kaping kalih tatabin banten durmangalane, kaping tiga tatabin banten prayascittane, kaping empat tatabin raris banten pangulapane, raris malukat saha eteh-eteh nyane sami kemargiang. Rawuhing bapa ibunya sareng binresihan, taler ring bajang colong nyane.
44. NGATURAN SEMBAH :
Munggwing dudonan ngaturan sembah, mangdane manut ring dudonan parikramaning sembah, tur taler nginutin kawentenan upakara lan upacara sane kemargiang. Sesampun puput ngaturan sembah, tumuli raris tedunan Tirtha Wangsuh Padan Ida Bhatara Brhma, picayang ring sang rare.
45. SANG RARE NATAB BANTEN/UPAKARA :
Sesampun puput ngaturan sembah, raris tatabin tur ilenin sang rare upakara ne.
MANTRAN SESARIK :
OM Purna candra purna bayu, mangkana paripurnanya
Kadi langgenganing Surya Candra, Mangkana langgenganya manih ring mrecapada.
OM OM Sri Sriyawe ya nanu namah swaha.
WEHANA SESARIK :
Ring muka/rahi : OM Sri Sri yawe namah
Ring Bahu kanan : OM Anengenaken bagia phula kreti
Ring Bahu kiwa : OM Angiwakakna pancabaya lara rogha
Ring Punuk : OM Angungkurana sot papahing wong
Ring Bahong : OM Angarepaken bagya phula kreti pasesangon
Ring Tangkah : OM Anganti-nganti sabdha rahayu
Ring Tangan kalih : OM Ananggapana Sri Sedana phala-bhoga
WAHANA TATEBUS/TATEBUSIN :
MANTRAN TETEBUS :
OM Kawelasana den nira sang adi-dumadi
Kawelasana den nira Sang ngawewehan, sang apiturun
Kawelasana den nira Bhatara mwang manusa,
Saking lor saking kidul, welas asih ring ipun sang mawoton
PANGILEN NYANE : Ring Tangan, ring Siwadwara, ring Karna.
MANTRA :
OM Wehaning raga dirghayusa, langgenganing angapusi balung pila-pilu, hangapusi atma jiwatan-ipun.
OM Siddhir astu ya namah swaha.
46. NGAKSAMA :
Kaping untad dane mangku patut NGAKSAMA malih apisan, manut sekadi puja pangaksama sane menggah ring ajeng. Sesampune puput raris dane mangku ngaturin Ida Bhatara masineb.
MANTRAN PANYINEB :
OM OM Atma-tattwatma suddha mam swaha.
OM OM Ksama sampurna ya namah swaha
OM OM Sarwa dewa somya ya namah swaha


text:
5. SATUA NANG CUBLING
Kacrita di desa anu ada anak mapungkusan Nang Cubling. Sedek dina ia masangin bojog di tukade, lantas ada bojog gede teka tur matakon, “Nang Cubling, basang apa ento kaumbah?” Nang Cubling masaut, “Basang I Lut.” I Bojog tusing buin matakon, nglantas magedi. Buin kesepne buin ada bojog gede teka, masih ia matakon, “Nang Cubling basang apa ento kaumbah?” Nang Cubling masaut, “Basang I Lut.” I Bojog lantas magedi. Liu bojoge teka matakon, nanging pasaut Nang Cublinge patuh dogen.
Critayang jani ada bojog cenik matakon, “Nang Cubling, basang apa ento kaumbah?” Nang Cubling masaut, “Basang I Lut.” I Bojog buin nyekenang, “I Lut ento celeng?” Nang Cubling nyautin, “Tusing I Lut ento, I Lut, I Lut, I Lut … tung.” I Bojog buin nakonang, “Apa, kerasang te!” Nang Cubling nyautin, “I Lut, I Lut, I Lut, I Lutung!” mara I Bojog ningeh munyin Nang Cublinge ngorahang I Lutung, lantas ia malaib morahan teken timpalne. Tusing makelo liu bojoge teka, lakar ngrejek Nang Cubling. Lantas malaib Nang Cubling tur morahan teken kurenanne. Nang Cubling lantas katunden marurub baan kasa. Buin kejepne teka bojog ajaka liu pesan, dapetanga Men Cubling ngeling. Bojoge lantas matakon, “Ih Men Cubling, nguda ngeling?” Men Cubling masaut, “Kurenan icange ia mati.” I Bojog masaut, “Ento apa ya di balene?” I Bojog makejang kemo, tur ngungkab rurub Nang Cublinge, dapetanga Nang Cubling nylempang, tusing makrisik-krisikan. Makejang bojoge ngaden Nang Cubling saja mati. Men Cubling lantas ngomong, “Ih Bojog makejang, tulungin ja icang ngae bangbang ane gede tur dalem, lakar tongos nanem bangkene Nang Cubling!” lantas bojoge makejang ngae bangbang gede tur dalem. Sedek bojoge ngeduk bangbange, lantas Nang Cubling bangun nyemak bedeg anggona nekepin bangbange. Men Cubling ngenggalang nyemak yeh anget, anggona nyiam bojoge. Dadi bojoge makejang mati, lantas bangbange kaurugin.
6. SATUA I CICING GUDIG
Nah ada kone tuturan satua I Cicing Gudig. I Cicing Gudig, buka adanne berag tegreg tur keskes gudig, sing jalana mlispis ada dogen anak ngesekang wiadin ngaltig. Sai-sai kone ia maselselan, nyelselang buat kalacuranne tumbuh dadi cicing makejang anake tuara ngiyengin.
Sedek dina anu I Cicing Gudig mlispis di pekene. Ada kone anak madaar di dagang nasine, ento kone nengnenga menek tuunanga dogen. Kene kenehne I Cicing Gudig, “Yan i dewek dadi manusa buka anake ento, kenken ya legan nyete ngamah, mebe soroh ane melah-melah. Ah kene baan, nyanan petenge lakar mabakti ke Pura Dalem, mapinunas teken Batari Durga apang dadi manusa.”
Kacrita suba peteng, mabakti kone lantas I Cicing Gudig di Pura Dalem. Medal lantas Ida Betari Durga tur ngandika teken I Cicing Gudig, ”Ih iba Cicing Gudig, dadi iba ngacep nira, apa katunasang?” Masaut I Cicing Gudig, “Inggih paduka Betari, yan paduka Betari ledang, titiang mapinunas mangda dados manusa.”
Kalugra kone pinunasne I Cicing Gudig, lantas ia dadi jlema. Dening I Cicing Gudig tusing bisa ngalih gae, tusing pati kone ngamah. Mara-maraan ngamah ulihan maan mamaling. Pepes kone ia katara mamaling. Lantas buin kone ia mabakti di Pura Dalem. Medal lantas Ida Betari Durga tur ngandika teken I Cicing Gudig, “Ih iba cai I Cicing Gudig, ngenken dadi iba buin mai?” Matur I Cicing Gudig, “Inggih paduka Betari, titiang tan wenten demen dados manusa panjak. Yan paduka Betari ledang, titiang mapinunas mangda dados “Patih”. Ida Betari Durga lugra.
Nujuang pesan kone dugase ento Ida Sang Prabu ngrereh buin adiri. I Cicing Gudig lantas kandikaang dadi Patih, tur I Cicing Gudig ngiring.
“Beh keweh pesan i dewek dadi Pepatih, tusing maan ngenken-ngenken, begbeg pesan kandikayang tangkil ka puri. Yan i dewek dadi Anak Agung, kenken ya legan nyete nunden-nunden dogen.” Keto kenehne I Cicing Gudig. Nyanan petengne buin kone ia mabakti di Pura Dalem, mapinunasang apang dadi Anak Agung. Ida Betari Durga lugra, lantas patuh pesan kone goban I Cicing Gudige teken warna Ida Sang Prabu.
Kacrita sedek dina anu Sang Prabu lunga maboros ka alase, macelig kone I Cicing Gudig ka puri. Dening patuh goban I Cicing Gudige teken Ida Sang Prabu, dadi kasengguh Ida Sang Prabu kone ia baan I Patih muah teken prayogiane ane len-lenan.
Matur I Patih saha bakti, “Titiang mamitang lugra Ratu Sang Prabu, punapi awinan dados Cokor I Ratu paragayan tulak saking paburuan?” Masaut I Cicing Gudig, “Kene Patih, mawinan nira tulak, saking nira ngiringang sabdan Betara, tan kalugra nira malaksana mamati-mati. Kandikayang lantas nira tulak. To juru borose ada pinunasa teken nira, tusing ngiring mantuk, krana kadunga suba makenaan. Nira nglugrahin, mawanan tan pairingan nira mulih.” Keto pamunyinne I Cicing Gudig, teka jag ngugu kone I Patih muah panjake ane len-lenan.
Kacrita sai-sai kone I Cicing Gudig ngraosin anak mawikara. Reh Cicig gudig tuara nawang lud, makejang wikaran anake pelih baana ngundukang, ane patut menang kalahanga, anak patut kalah menanganga. Mawanan kaupet kone I Cicing Gudig dadi Agung, sawai-wai ngencanin anak mawikara dogen. Yan I Dewek okan Anak Agung, kenken ya demene, kema mai malali iringang parekan, di kenkene magandong, buina tusing pesan ngitungan apan-apan, sajawaning ngamah teken malali dogen.
Nyanan petengne, mabakti kone buin I Cicing Gudig di Pura Dalem, mapinunas apang dadi okan Anak Agung. Ida Betari Durga lugra. Patuh lantas gobanne I Cicing Gudig buka warnanida Raden Mantri.
Buin mani semenganne, maorta ilang kone lantas Ida Raden Mantri. Ya sedeng ewana jerone ngibukang Raden Mantri, deleng-deleng kone lantas I Cicing Gudig ngapuriang. Reh Cicing Gudig kasengguh Raden Mantri, makesiar kone keneh wang jerone makejang.
Kacrita jani I Cicing Gudig kapurukang malajah masastra. Dening asing ajahina muah takonina I Cicing Gudig tuara karoan baana apa, saapan kone lantas gurune ngemplangin I Cicing Gudig. “Koang,” keto kone aduhanne I Cicing Gudig. Dening keto, buin kone pasangetina ngemplangin I Cicing Gudig. “Koang,” keto kone buin aduhanne. Buin kemplangina tur pasangetina, buin kone I Cicing Gudig makoangan. Brangti kone lantas gurunne, lantas ia nyemak penyalin anggona nigtig I Cicing Gudig, kanti enceh-enceh, mara kone suudanga.
Kacrita nyanan petengne kone ka Pura Dalem lantas I Cicing Gudig mabakti, mapinunas apang buin dadi Cicing Gudig buka jati mula. I Cicing Gudig lantas buin dadi cicing gudig.


text:
1Sasampune maletan patbelas taun, tiang malih mawali ka kota Yerusalem sareng Barnabas; taler Titus ajak tiang sareng. 2Sane dados awinan tiange ka kota Yerusalem, santukan Ida Sang Hyang Widi Wasa mapaica pawisik ring tiang, mungguing tiang patut mrika. Sajeroning pasangkepan tiange sareng parapamimpin pasamuane, tiang ngaturang piuning ring dane sareng sami, indik Orti Rahayu sane sampun pidartayang tiang ring parabangsa sane boya Yahudi. Tiang meled mangda sampunang pakaryan tiange sane sampun langkung punika, wiadin sane mangkin, jagi tan wenten gunanipun. 3Mungguing timpal tiange Titus, yadiastun ipun anak Yunani, nanging ipun tanja kapaksa mangda masunat, 4yadiastun wenten makudang-kudang anak sane ngaku-ngaku dados semeton sane nunggil ring pasamuan, ngedih mangda ipun kasunat. Anake punika tan bina sakadi mata-mata nylebseb ngranjing ka tengah pasamuane, buat nylidikin kamerdekaan tiange sajeroning Ida Sang Kristus. Anake punika mamanah nadosang tiang panjak. 5Pelengan punika tiang tan pisan-pisan nyak ngalah wiadin makirig nglawan ipun, mangdane tiang nyidayang ngrajegang kasujatian Orti Rahayune punika pabuat parasemeton. 6Mungguing parasemeton sane kabaos dados pamimpin pasamuane punika, yadiastun kadi asapunapi kawentenannyane, tiang tan pisan ngetang indike punika, santukan Ida Sang Hyang Widi Wasa nenten mapilih kasih, parapamimpin punika nenten pisan mapaica pituduh-pituduh sane anyar ring tiang. 7Tungkalikanipun, parasemeton punika raris manggihin, mungguing Ida Sang Hyang Widi Wasa sampun mapaica tetegenan ring tiang buat midartayang Orti Rahayu punika ring bangsa-bangsa sane boya Yahudi, pateh sakadi Ida mapaica tetegenan ring Dane Petrus buat midartayang Orti Rahayu punika ring pantaran bangsa Yahudine. 8Santukan malantaran kawisesan Ida Sang Hyang Widi Wasa, tiang kadegang dados utusan pabuat bangsa-bangsa sane boya Yahudi, tan bina sakadi Dane Petrus kadegang dadosa utusan pabuat bangsa Yahudi. 9Dane Yakobus, Petrus miwah Yohanes sane pinaka dados pamimpin pasamuane, raris uning mungguing Ida Sang Hyang Widi Wasa maicayang tetegenan sane istimewa puniki ring tiang, dane tumuli masalaman ring Barnabas miwah ring tiang. Tiang miwah parasemeton pamimpine punika saadung, mungguing tiang makarya ring pantaran anake sane boya Yahudi, tur dane ring pantaran bangsa Yahudine. 10Sakewanten dane ngedih ring tiang, mangda tiang tansah eling ring semeton sane tiwas ring pantaran pasamuane irika. Tur indike punika mula sampun saratang tiang pisan nglakonin. 11Rikala Dane Petrus rauh ring kota Antiokia, tiang terang-terangan nungkasin dane, santukan sampun sinah mungguing dane iwang. 12Santukan sadurung parasemeton sane kutus antuk Dane Yakobus rauh irika, Dane Petrus sampun majengan sareng-sareng ring parasemetone sane boya Yahudi. Nanging sasampune parasemeton punika rauh irika, raris dane ngelen ulat tur tan kayun malih majengan sareng-sareng ring parasemeton sane boya Yahudi punika, santukan dane ajerih ring semetone sane ngedotang mangdane semeton sane boya Yahudi punika kasunat. 13Samaliha parasemeton Yahudi sane lianan, taler matakeh mapi-mapi ninutin Dane Petrus, kantos Barnabas taler keni audan takeh mapi-mapine punika. 14Rikala panggihin tiang dane pada ngamargiang paindikan sane lempas saking kasujatian Orti Rahayune, tiang raris mabaos ring Dane Petrus, ring ajeng semetone sami sapuniki: "Sujatinne semeton puniki anak Yahudi, nanging semeton sampun matakeh sakadi anak sane boya Yahudi, boya sakadi anak Yahudi. Yening kadi asapunika, sapunapiang semeton jagi maksa anak sane boya Yahudi mangda matakeh sakadi anak Yahudi?" 15Yen manut palekadan, tiang puniki mula anak Yahudi, nenten anak sane boya Yahudi sane madosa. 16Nanging tiang uning, mungguing anake prasida kadameang pamantuka ring Ida Sang Hyang Widi Wasa, wantah malantaran pracaya ring Ida Hyang Yesus Kristus, boya malantaran nglakonin paindikan sane kapituduhang antuk Pidabdab Torate. Kadi asapunika taler tiang sampun pracaya ring Ida Hyang Yesus Kristus mangda malantaran kapracayan tiange ring Ida Sang Kristus punika, tiang kadameang pamantuka ring Ida Sang Hyang Widi Wasa, tur boya malantaran tiang nglakonin paindikane sane kapituduhang antuk Pidabdab Torate. Santukan tan wenten anak sane jaga kadameang pamantuka ring Ida Sang Hyang Widi Wasa malantaran ngamargiang paindikan sane kapituduhang antuk Pidabdab Torate. 17Duaning punika yen tiang ngusahang dewek mangda kadameang pamantuka ring Ida Sang Hyang Widi Wasa malantaran patunggilan tiange ring Ida Sang Kristus, raris sinah, mungguing tiang puniki taler madosa sakadi anak sane boya Yahudi, punapike indike punika mapiteges, mungguing Ida Sang Kristus punika sane ngawinang iraga madosa? Sampun sinah nenten kadi asapunika. 18Santukan yen tiang ngawit malih ngwangun paindikan sane sampun uug tiang, indike punika nyinahang mungguing tiang puniki anak madosa. 19Sujatinipun, yen marep ring Pidabdab Torate punika, tiang sampun padem, kapademang antuk Pidabdab Torate punika, mangdane tiang prasida urip pabuat Ida Sang Hyang Widi Wasa. Tiang sampun kapademang ngiring Ida Sang Kristus ring taru salib Idane, 20kantos boya tiang newek sane kantun urip, nanging Ida Sang Kristus sane madeg ring sikian tiange. Samaliha tiang prasida murip sakadi mangkin puniki, wantah malantaran pracaya ring Putran Ida Sang Hyang Widi Wasa, sane sampun sih sueca ring tiang tur sampun maicayang urip Idane pabuat tiang. 21Tiang tanja tempal ring sih pasuecan Ida Sang Hyang Widi Wasa. Yening wenten anak sane kadameang pamantuka ring Ida Sang Hyang Widi Wasa malantaran ninutin Pidabdab Torate, indike punika mapiteges mungguing sedan Ida Sang Kristus tan wenten gunanipun.
Copyright
Learn More


text:
1"Ingetangja! Eda pesan cening nglaksanayang paileh agaman ceninge di arepan anake liu, apang pabaliha teken anake. Yening keto pakertin ceninge, pedas cening tuara nampi ganjaran uli Ajin ceninge ane di suarga. 2Dadinne, yen cening mapadana, eda nulad tingkah solah anake ane mapi-mapi, ane demen ngedengang pagaenne di perhyangan anak Yahudine muah di rurung-rurunge; tetujonne apanga ia pujina baan anake. Guru nuturin cening: Sasajaane anake ane keto, ia suba nampi pikolih. 3Nanging yening cening mapadana, mapadanaja aji singid. Apang eda kanti ada anak nawang, yadianja sawitran ceninge ane paling raketa. 4Keto patutne baan cening nyingidang. Sawireh Ajin ceninge ane nyingakin pakardin ceninge ane sujati, Ida bakal mapaica pikolih teken cening." 5"Yen cening ngastawa, eda pesan nulad tingkah anake ane demen mapi-mapi. Ia demen ngastawa sambilanga majujuk di perhyangane, wiadin di pempatane. Tetujonne apanga tingalina baan anake. Ingetangja: Sasajaane anake ento suba nampi pikolih. 6Nanging yen cening ngastawa, macelepja ka meten, tur ubetang jelanane! Ditu lautang cening ngastawa teken Ajin ceninge ane tuara ngenah. Ajin ceninge ane nyingak ane ilid bakal mapaica pikolih teken cening. 7Buina pangastawan ceninge ento eda nganggon raos ane tan paguna buka kabiasaan anake ane tusing nawang Widi. Anake ento ngaden pangastawanne bakal katampi ulihan dawan pangastawanne. 8Cening eda pesan buka keto! Krana satondene cening mapinunas, Ajin ceninge suba wikan teken apa ane buatang cening. 9Ento krana, kene patutne cening ngastawa: Ajin titiang sane ring suarga, parab Palungguh Aji mangda kaluihang. 10Pamrentahan Palungguh Aji mangda kadegang, pakarsan Palungguh Aji mangdaja mamargi iriki ring mrecapada, sakadi ring suarga. 11Ring rahinane mangkin, icenja titiang pangan kinum sategepipun. 12Ampurayangja iwang titiange, sakadi titiang ngaksamayang anake sane sampun maiwang ring titiang. 13Maliha sampunang titiang kabakta ring genah gegodane, nanging bebasangja titiang saking I Jaat. Santukan Palungguh Aji sane nuwenang pamrentahan, kakuasaan miwah kaluihane langgeng salami-laminipun. Amin.] 14Sawireh yen cening ngampurayang kapelihan sesaman ceninge, Ajin ceninge ane di suargan masih ngampurayang pelih ceninge. 15Nanging yen cening tuara nyak ngaksamayang kapelihan sesaman ceninge, Ajin ceninge ko tuara kayun ngampurayang kapelihan ceninge." 16"Yening cening mapuasa, eda pesan nulad tingkah anake mapi-mapi, ane nyelap ngae goba acum, apanga tawanga teken anake ia mapuasa. Ingetangja: Sasajaane anake ento suba nampi pikolih. 17Nanging yen cening mapuasa, suginin muane, apunin sirahe tur suahin, 18apanga eda kanti ada anak nawang cening mapuasa, sajaba Ajin ceninge ane tusing ngenah ento ane wikan. Ajin ceninge ane ngaksi ane ilid, bakal mapaica pikolih teken cening." 19"Eda cening munduhang brana di gumine. Krana dini liu ada ngetnget muah sepuh ane bakal ngrusak, buina maling ane bakal mamaling gelah ceninge. 20Nanging punduhangja kasugihan ceninge di suargan. Ditu tuara ada ngetnget wiadin sepuh ane ngrusak tur tusing ada maling ane lakar mamaling. 21Krana, dijaja branan ceninge, ditu masih keneh ceninge." 22"Paningalane ento suluh di deweke. Yen paningalan ceninge cedang, sinah padewekan ceninge makaukud galang. 23Nanging yen paningalan ceninge lamur, pedas peteng padewekan ceninge. Ento krana yen galange ane di padewekan ceninge masalin dadi peteng, ambate peteng dedetne." 24"Tusing ada anak nyidayang magusti dadua. Ia tuara bakal nyidayang patuh subaktinne. Ia bakal geting teken ane adiri, nanging ane adiri bakal tresnaina. Ia bakal bakti pesan teken ane adiri, nanging ane lenan tusing bakal runguanga. Cening tusing nyidayang acepokan ngaula teken Ida Sang Hyang Widi Wasa muah teken kasugihan. 25Ento krana Guru mapitutur teken cening: Edaja sumangsaya teken pangupa jiwan ceninge, apa ane lakar daar wiadin inem cening. Tur edaja sumangsaya pabuat ukudan ceninge, apa ane lakar anggon cening. Sawireh idupe ento luihan teken dedaarane, tur ukudane ento enu majian teken ajin panganggone. 26Pedasinja kedise ane di ambarane, ia tusing taen mamula, buina tusing taen manyi, tur tusing nyimpen di jinenge, nanging ia kicen amah-amahan baan Ajin ceninge ane di suarga. Singke cening sanget luihan teken kedise ento? 27Nyenke di pantaran ceninge, uli krana sanget sumangsaya, nyidayang nyambungin tuuhne angan alengkat? 28Buina apa krana cening sumangsaya teken unduk panganggo? Pedasinja bungan bakunge di tegale. Ia tumbuh nanging ia tusing taen magae wiadin nunun. 29Nanging Guru nuturin cening: Sang Prabu Salomo, yadian Ida sugih pesan, nanging ida tusing madue busana ane melahne buka bungane ento. 30Dadinne yen buka keto Ida Sang Hyang Widi Wasa mayasin padange di tegale, ane jani mentik, buin mani layu tur katunjel, singke Ida lakar mayasin cening, ih anak ane tunan pracaya? 31Ento krana edaja cening sanget sumangsaya kanti makaengan: Apa ane lakar daar? Apa ane lakar inem? Apa ane lakar anggo? 32(Anake ane tusing pracaya teken Ida Sang Hyang Widi Wasa mula setata ngulati paundukane ento. Nanging cening eda keto.) Sawireh Ajin ceninge ane di suargan wikan, mungguing cening mula tuah muatang ento makejang. 33Nanging saratangja malu dadi kaulan Ida Sang Hyang Widi Wasa muah nyalanang ane dadi pakarsan Idane. Mawastu saluiring ane lenan ane buatang cening bakal paicayang Ida. 34Ento awanane edaja bes sumangsaya teken dinane mani. Sawireh dinane mani masih ada pakewehne. Tusing nyandang buin imbuhin kakewehan ane sadina-dina."
Copyright
Learn More


text:
Jumat, 03 Januari 2014
0 komentar 05.15 Diposkan oleh Andika Artha Putra I Wayan
Jumat, 03 Februari 2012
Desa Trunyan
0 komentar 05.26 Diposkan oleh Andika Artha Putra I Wayan
Label: Jagat Bali
Label: Jagat Bali
Desa Trunyan magenah ring Kecamatan Kintamani Kabupaten Bangli, akeh kramane irika sawetara telungatus diri. Duke dumun satusan warsa sadurung masehi, kocap prabu sane jumeneng nata ring
madue putra patpat. Putran ida lanang tetiga, istri asiki. Risedek ida malila cita ring taman sari raris ida ngadek boo miik saking sisi kangin. Ida mapakayun ngaruruh boo miike punika. Surakarta
Sang kapat sampun kocap mamargi, ngetut boo miike punika ka pasisi ngaja kanginang. Kudang pasih utawi jurang lampah idane raris nerusang pamargine sisi kangin raris sampun rauh ring Desa Culik Karangasem, wates Buleleng lan Karangasem. Boo miike nyumingkin mabo ring wawengkoning Batur. Ida ngetut malih boo miike nenten marasa kenyel tur seduk, santukan meled kayune uning napi sujatine boo miike punika.
Saget rauh ida ring bongkol Gunung Bature. Irika ida mararian ajebos. Sane istri angob ngantenang kaasrian genahe irika. Ida mapakayun jumeneng irika, pinunas idane kalugra olih rakane. Ring Batur ida makarya gelar Ratu Mas Maketeg.
Cacangkriman
0 komentar 05.15 Diposkan oleh Andika Artha Putra I Wayan
Label: Satra Bali
Label: Satra Bali
Cacangkriman
Cacangkriman inggih punika cecimpedan sane ngangge tembang utawi pupuh. Biasane ngangge Pupuh pucung.
Conto Cecangkriman :
1. Dratdat drutdut
bingah-binguh liwat inguh
nyumbil sisin pagehan
padidi sing dadi ngaranjing
nene catur
nyamane suba di tengah ( anak masisig )
2. Kaki pucung
Awak bunter mretungtung
Basange anginan
Sing paek maninjakin
Uber kepung
I kaki icing icangan ( bal )
Jumat, 27 Januari 2012
MAKALAH KIMIA ( KOLOID )
0 komentar 05.43 Diposkan oleh Andika Artha Putra I Wayan
Label: KIMIA, Materi Pelajaran
Label: KIMIA, Materi Pelajaran
BAB I
PENDAHULUAN
1.1 LATAR BELAKANG
Dilingkungan kita banyak sekali penerapan ilmu-ilmu kimia salah satunya adalah penggunaan ”KOLOID” dalam kehidupan sehari – hari , jadi kita atau khusunya seorang siswa sebaiknya mengerti apa itu sebenarnya koloid , sifat – sifatnya serta kegunaanya karena itu sangat berguna serta memang menjadi salah satu materi kimia yang harus dikuasai.
1.2 RUMUSAN MASALAH
Dari latar belakang diatasa dapat dirumuskan masalah sebagai berikut :
a. Apa itu koloid ?
b. Apa saja jenis – jenis koloid ?
c. Apa saja sifat – sifat dari koliod ?
d. Bagaimana cara pembuatan koloid ?
e. Dimana saja koloid itu dipergunakan ?
1.3 TUJUAN PENULISAN
a. Agar para pembaca mengetahui apa itu koloid beserta jenis-jenisnya .
b. Agar para pembaca mengetahui sifat – sifat dari koloid .
c. Agar para pembaca mengetahui cara-cara pembuatan koloid.
d. Agar para pembaca mengetahui cara penggunaan koloid .
1.4 MANFAAT PENULISAN
Tujuan penulisan karya ilmiah ini, selain sebagai syarat untuk menyelesaikan tugas kimia, juga diharapkan untuk memberi manfaat bagi saya sendiri, dan para pembaca khusunya siswa agar lebih mengerti tentang materi kimia khususnya materi “KOLOID” .
Puisi Bali Purwa ( Tradisional )
0 komentar 00.21 Diposkan oleh Andika Artha Putra I Wayan
Label: Puisi Bali purwa, Satra Bali
Label: Puisi Bali purwa, Satra Bali
Puisi Bali Purwa ( Tradisional )
Ring Bali tembang taler kabawos sekar, sane kaperang dados petang soroh, luire : Sekar Rare, Sekar Alit , Sekar Madia miwah Sekar Agung.
1. Sekar Rare ( Gegendingan )
Sekar rare puniki nenten madue uger-uger pastika sakadi wangun tembange siosan.
Upama : - Guak maling Taluh
- Meong-Meong
- Juru Pencar
2. Sekar Alit / Macapat / Pupuh
Sekar Alit kawangun tur kaiket antuk uger-uger pada lingsa. Pada lingsa mateges :
kecap wanda miwah wangun suara ring panguntat sowang-sowang carik , miwah akeh carik sajeroning apada. Uger-uger kecap wanda jeroning sowang-sowang carik kabawos guru wilang(an)/pada, uger-uger wangun suara jeroning sowang-sowang carik kabawos guru dingdong/lingsa, uger-uger katah carik jeroning sowang-sowang pada kabawos guru gatra. Majeng ring sang maprakarsa malajah nyurat lan nembangang Sekar Alit , mangda pastika uning uger-ugere puniki mangda tembang sane karipta utawi katembangan patut lan becik.
Puisi Bali Anyar
0 komentar 00.19 Diposkan oleh Andika Artha Putra I Wayan
Label: Puisi Bali Modern, Satra Bali
Label: Puisi Bali Modern, Satra Bali
Puisi Bali Anyar
Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne padet. Puisi puniki sastra sane kakomunikasiang boya ja gatra, sakewanten karya sastra sane madaging rasa muah napi sane kacingak indik kahuripan,nglimbakang tur najepang kontak-kontak ring sane katerapin.
Unsur-unsur ring puisi :
1. Unteng
2. Rasa
3. Nada( tangkep pangawi)
4. Pabesen /piteket
Mangda papacan puisine lengut tur ngelangunin pinih becik telebang dumun uger-uger ngwacen sakadi ring sor puniki :
1. Resep, Wirasa
Pinih riin sadurunge ngwacen, patut resepang dumun suksma, wirasan utawi unteng puisi sane jagi kawacen. napike puisi punika madaging indik ksinatrian, kalulutan, kasengsaran, utawi sane tiosan. Yan tan tatas uning ring suksman puisine punika, sinah ngwetuang papacan sane tan becik utawi singsal.
Kamis, 26 Januari 2012
Puisi Bali Modern ( GALUNGAN )
0 komentar 06.34 Diposkan oleh Andika Artha Putra I Wayan
Label: Puisi Bali Modern, Satra Bali
Label: Puisi Bali Modern, Satra Bali
GALUNGAN
Olih : ARDIAKSA
GELUNG SANG AJI DHARMA
NGELUNGAN ADHARMA
BUSANA BARU LUWUNG
MELAKSANA LUWUNG
GALUNGAN RAHINAN JAGAT
PENAMPAHAN, RAH LAWAR JUKUT BALUNG
BUSUNG MERINGIT
PENJOR, GANTUNGAN – GANTUNGAN , GUNUNG AGUNG
Nyuratang Kruna Lingga
0 komentar 05.18 Diposkan oleh Andika Artha Putra I Wayan
Label: kruna, Satra Bali
Label: kruna, Satra Bali
Nyuratang Kruna Lingga
1. Kruna lingga sasuratan ipun suang-suang atep dados asiki.
Upami : Titiang mangkin jagi budal.
Kantor Pajeg punika ageng pisan.
2. Suara e ( pepet ) ring kecape pamuput kruna lingga, kasurat antuk aksara a.
Upami : bapa boya bape
punika boya punike
Rabu, 25 Januari 2012
Ringkesan Modern lan Akronim
0 komentar 14.21 Diposkan oleh Andika Artha Putra I Wayan
Label: aksara bali, Satra Bali
Label: aksara bali, Satra Bali
Ringkesan Modern
1. Ringkesan Modern kasurat apit carik siki tur kasurat manut ucapannyane,upami :
SLTP = ,6s/6l/etep ,
STSI = ,6s/et6s/ ÷,
MPR = , 6m/ep, 6(,
PHDI = , ep h ed ÷ ,
RCTI = , 6 (ec et ÷,
Reringkesan tradisional
0 komentar 14.18 Diposkan oleh Andika Artha Putra I Wayan
Label: aksara bali, Satra Bali
Label: aksara bali, Satra Bali
Reringkesan tradisional
1. Reringkesan kruna ring lontar usada , sakadi :
, t , kawacen Tamba
, ], kawacen Sarana
,m, kawacen Mantra
,\, kawacen Ngaran
,ru, kawacen Rupiah
,ri, kawacen Ringgit
2. Reringkesan kruna ring lontar wariga ,sakadi :
, ú , kawacen Umanis
, p , kawacen Paing
, pÙ , kawacen Pon
, w , kawacen wage
, k , kawacen Kliwon
Saptawara :
, Ï , kawacen Redite
, eco , kawacen Coma
, Á , kawacen Anggara
, bu , kawacen Buda
, wË , kawacen Wrespati
, ]u , kawacen Sukra
, ], kawacen Saniscara
Langganan: Entri (Atom)


text:
Paribasa Bali
Daptar ieu mangrupa daptar Paribasa (siloka, tetekon, jsb.) dina Basa Bali.
Daptar eusi: A B C D E É EU F G H I J K L M N NG NY O P Q R S T U V W X Y Z
Paribasa Bali A Paribasa Bali B Paribasa Bali C Paribasa Bali D Paribasa Bali E Paribasa Bali É Paribasa Bali EU Paribasa Bali F Paribasa Bali G Paribasa Bali H Paribasa Bali I Paribasa Bali J Paribasa Bali K Paribasa Bali L Paribasa Bali M Paribasa Bali N Paribasa Bali NG Paribasa Bali NY Paribasa Bali O Paribasa Bali P Paribasa Bali Q Paribasa Bali R Paribasa Bali S Paribasa Bali T Paribasa Bali U Paribasa Bali W Paribasa Bali Y


text:
Search Tools: Get RSS Feed — Email this Search — Save Search
Persempit Pencarian
Hapus FilterOther: IOS2426
Sektor
Institusi
Format
Pengarang
4 Yudasmara, Gede Ari 3 Artawan, Putu 3 Kirna, I Made 3 Lasia, I Ketut 3 Redhana, I Wayan 3 Subamia, I Dewa Putu more ... 3 Suweken, Gede 3 Swasta, Ida Bagus Jelantik 3 Wijana, Nyoman 2 Dasna, I Wayan 2 Iskandar, Srini M 2 Karyasa, I Wayan 2 Lanang Wiratma, I Gusti 2 Mariawan, I Made 2 Maryam, Siti 2 Parwati, Ni Nyoman 2 Pujani, Ni Made 2 Putra, Adnyana 2 Putu Arnyana, Ida Bagus 2 Ristiati, Ni Putu 2 Suardana, I Nyoman 2 Subagia, I Wayan 2 Sudria, Ida Bagus Nyoman 2 Sukarta, I Nyoman 2 Suma, Ketut 2 Tika, I Nyoman 2 Widiastuti Giri, Made Kurnia 2 Wiratini, Ni Made 1 -, Jumantoro 1 -, Liliasari - less ...
Bahasa
Tahun
Penerbit


text:
I tuma teken i titih
Kacarita ada tuma, nongos di lepitan tilam anake agung. Ditu ia kapepekan amah, maan ngisep rah anake agung, kanti mokoh. Nanging I Titih nongos di selagan dingding anake agung. Dening ia ngiwasin I Tuma mokoh, lantas ia kema ngalih I Tuma. Satekede ditu, I Titih matedoh ngomong, “Inggih jero gede, angob pisan titiang, ngantenang jerone wibuh. Sinah jerone kapepekan ajeng-ajengan. Nanging titiang setata kakirangan amah, kantos titiang berag sapuniki. Yan wantah jerone ledang, titiang sareng iriki. Mangda titiang dados sisian jerone. Titiang pacang ngiring sapituduh jerone.”
Masaut I Tuma, “Ih Titih, lamun suba pituwi saja buka omong caine, bapa nyak ngajak cai dini. Kewala ene ingetang pitutur bapane. Eda pesan cai ngulurin lobhan keneh caine. Anake ane lobha, tusing buungan lakar nepukin sengkala. Lenan teken ento, tusing pesan dadi iri hati, kerana doyan liu ngelah musuh. Apang cai bisa malajahang kadharman.” Keto pamunyinne I Tuma teken I Titih.
Jani suba ia makakasihan. I Titih lega pesan kenehne dadi sisian I Tuma. Sedek dina anu, ida anake agung merem-mereman. Saget I Titih lakar ngutgut. Ngomong I Tuma, ”Ih Tittih,eda malu ngutgut ida anake agung. Kerana ida tonden sirep.” Nanging I Titih bengkung, tusing dadi orahin, lantas ia sahasa ngutgut ida anake agung. Ida anake agung tengkejut lantas matangi.
Ditu ida ngandikang parekanne ngeliin I Titih. Parekanne lantas ngeliin. Mara kebitanga di batan tilame, tepukina I Titih lua muani, lantas matianga. Buin alih-alihina, tepukina I Tuma di lepitan kasure. Ditu lantas matianga. Pamragat mati I Tuma ajaka I Titih. Keto katuturan anake ane lobha, tusing bisa ngeret indria, tan urungan lakar nepukin sengkala.


text:
Tiang adanina Ayu Ratih. Meled reraman tiangé ngelah sentana jegég ngolét. Cara Dewi Ratih. Suéca Widiné. Tiang lekad putih gading. Kenyem tiangé manis. Gigin tiangé misi gingsul akatih. Liu ané ngajumang tiang. Liu trunané nganggurin tiang.Tusing masi nyalahang. Tiang mara menék bajang. Makejang suba tawang kenehné lakar ngetus tresnan tiangé.
Bapan tiangé jejeh. Takut nyanan tiang dadi anak luh tukang tamped. Sesai tiang glémékina. Apang bisa ngaba keneh. Apang bisa ngaba awak. Koné yén kanti macelempung kéweh ngalih kedas. Tiang nyautin baan kenyem.
Tiang tusing seken karunguang tekén mémé. Mémén tiangé magaé di vilané Pak Mikel. Baan ijuné kaliwat. Tusing seken macunduk ajak tiang. Tusing taén nakonang kénkén awak tiangé. Tusing taén nakonang tiang uli dija. Pragat gorohina baan pipis. Pipisé anggona nukarin tresnané. Di keneh sujatiné tiang ngeling. Nanging tiang mautsaha apang tusing kanti ngenah ka sisi. Jengah tiang tekén awak.
Pisagané ngadén suba kulawargan tiangé melah pesan. Uli di sisi ngenah sugih. Jatiné di tengah benyah lidek cara sampaté incuk.
Inget tiang. Bapan tiangé taén nglémékin mémén tiangé. Apang tusing sanget paek ajak Pak Mikel. Tusing guguna. Sayan sumingkin. Matungkas suba dadi dedaran matan tiangé sesai. Ané madan piring terbang. Pot benyah. Gelas pagelintik suba biasa. Umah tiangé kénkén ja cara ring tinju.
Baan gedeg tiangé. Tiang magedi. Tusing mulih-mulih. Tusing masuk-masuk. Kanti reraman tiangé maan surat uli sekolahan. Tiang tuturina tekén gurun tiangé apang melah-melah ngaba awak. Taén tiang ngeling di sekolahan. Tusing nyidayang nambakan yéh matan tiangé. Engsek gati tangkah tiangé.
Payuan mémén tiangé palas masomah. Tekén ngrunguang buah basang padidi.
Diastun suba palas, bapan tiangé tusing nyak buin ngantén. Taén orahin tiang apang ngantén. Nanging tusing nyak. Apang seken maan ngresepang tiang, kéto pasautné.
Sabilang teka uli malali. Tetep takonina. “ Uli dija? Ajak nyén? Ngujang makelo? Ngujang ditu?”
Tiang demen. Cihna tresna, bapan tiangé ajak tiang. Mirib baan jejehné kilangan tiang. Mirib apang tiang dadi anak luh luih. Antes pesan bapan tiangé nuréksain tiang. Mirib ada rasa pelih. Ipidan tusing pati rungu tekén panak. Sangkan tiang lakar kija-kija mustikayanga apang morahan.
“Dadi bengong?”
Tiang klingas-klingus.
Kénkén kadén tiang mangkin. Dadi kaliputan smara. Tiang ngelah keneh demen tekén gurun tiangé. Guru ané setata nglémékin tiang. Setata nuturin tiang. Keneh tiangé alah daut. Gurun tiangé nika kayang jani tusing ngantén-ngantén. Koné ipidan palaibina ngantén tekén gegélané. Mirib tawanga isin keneh tiangé. Pepes pesan tiang mapapas liat. Makesior keneh tiangé. Gurun tiangé kenyem. Muan tiangé barak. Peluh tiangé nrebes. Buina jail. Baangina tisu warna ping. Ané mebo miik. Sada kenyem.
Inguh gati keneh tiangé. Guru padidi bakat demenin. Sinah lakar dadi kakedékan timpal-timpal tiangé. Sinah sambatanga pelih ngalih gegélan. Uli umur, joh pesan. Masaih ajak mémén tiangé.
“Yén ngalih gegélan melah-melahang. Apang tusing cara bapa.”
“Eda ento sangetanga, Pa. Lamun Bapa meled ngantén, lautang. Tiang tusing gedeg.”
“ Tusing Ayu.”
Tiang suba engsap pesan tekén mémén tiangé. Tusing taén bakat ipiang. Tusing taén dingeh ortané. Kénkén kadén di Inggris? Sinah suba bagia pesan. Sinah suba misi kenehné. Kanti tusing inget tekén panak.
Sagét ada tukang pos nekain umah tiangé. Ngaba surat. Surat uli mémén tiangé di Inggris. Dugasé nika bapan tiangé kari magaé. Tiang dogén jumah. Paca tiang.
Ayu Ratih ané tresnain mémé. Sinah Ayu jani suba dadi bajang jegég. Sinah Ayu sayan dueg. Mémé ngidih pelih. Mémé ngalahin Ayu. Kaliputan mémé tekén Mikel. Kadén mémé saja buka munyiné kondén ngantén. Sagét di Inggris suba rebut panak. Ayu sinah suba nawang dija ada anak luh demen maduang. Munyin somahné tusing nyandang dingeh baan kuping. Mémé masi tusing nyalahang. Ngrebutin somah anak.
Ayu melahang pesan ngaba awak. Eda tuutina bikas mémé ané jelé ené. Kanti ngalahin Ayu baan kaliputan pipis. Kaliputan smara. Mémé ngranayang Ayu tusing taén maan rasa tresna asih ané sujati.
Kénkén Bapan Ayuné? Apa suba ngantén? Yén suba, mémé bagia pesan. Yén tusing, sinah baan gedeg kenehné tekén mémé.
Ayu, rasa tusing nyidayang mémé idup di Inggris buka kéné. Mémé lakar ka Bali. Apa Ayu nyak nrima mémé buin?
Suraté nika édéngin tiang bapan tiangé. Bapan tiangé ngunjal angkihan. “Mula kéto Ayu. Disubané ulung mara nawang sakit. Lamun mémén Ayuné meled ka Bali. Baang dogén. Bapa tusing gedeg. Apa buin gedegang. Mirib mula amunto tresna mémén Ayuné tekén bapa. Nanging tusing dadi buin buka ané suba-suba. Bapa suba jengah pesan. Apang bisa masi mémén Ayuné ngejang bapa di pisaga.”
“Nah, Pa.”
Suraté nika énggalang tiang wales. Buin pitung dinané suba ada walesan. Ngorahang lakar ka Bali di Saniscarané.
Indiké nika orahang tiang tekén gurun tiangé. Gurun tiangé idihin tiang tulung ngatehang ka bandara. Gurun tiangé demen pesan. Tiang masi gedug-gedug di tangkah. Maan makelo ngorta padaduanan. Tusing med-med tiang mabalih gurun tiangé. Bagus gati. Kenyemné ngenyudin. Buina alep pesan.
Gurun tiangé ingetanga nyetir montor jiminé. Sambilanga ngidupang tipné.
Montor jiminé sayan maakang ka bandara. Gurun tiangé markir. Ten nyak bareng ngalih mémén tiangé. Antianga di parkir.
Tusing makelo sagét majeritan mémén tiangé. ”Ayuuuuuuuuu!”
“Mémééééééééééé!”
Mémén tiangé ngelut tiang tekek gati. Yéh paningalané nrebes pesu.
“Nyén ajak Ayu?”
Ajak tiang ka parkirané. Mara ampakanga pintu jiminé. Mémén tiangé makesiab.
“Bli Gedé?”
Gurun tiangé nlektekang mémén tiangé menék tuun.